title: Finding Neverland – tarinan lähteillä

text: Elokuva sai parhaan musiikin Oscar-palkinnon ja oli ehdolla myös parhaaksi elokuvaksi sekä käsikirjoituksesta, miespääosasta (Depp), lavastuksesta, puvustuksesta ja leikkauksesta. Elokuva sai myös kymmenen Bafta-palkintoehdokkuutta, viisi Golden Globe -ehdokkuutta ja kolme SAG-palkintoehdokkuutta.


title: Finding Neverland – tarinan lähteillä

text: Elokuva keskittyy kuvaamaan skotlantilaista kirjailija J. M. Barrieta (Johnny Depp), hänen platonista suhdettaan Sylvia Llewelyn Daviesiin (Kate Winslet) sekä hänen läheistä ystävyyttään Sylvian poikien kanssa, jotka inspiroivat hänet kirjoittamaan klassisen näytelmänsä Peter Panista.


title: Finding Neverland – tarinan lähteillä

text: Barrie, jonka edellinen näytelmä "Little Mary" sai murska-arvostelut, tapaa leskeksi jääneen Sylvian ja tämän neljä nuorta poikaa Kensington Gardensissa. Heidän välilleen syntyy vahva ystävyys. Barrie osoittautuu loistavaksi leikkitoveriksi sekä isäkorvikkeeksi neljälle pojalle. Poikien mielikuvitukselliset temput puolestaan antavat Barrielle ideoita, jotka hän liittää uuteen näytelmäänsä pojista, jotka eivät tahdo kasvaa aikuiseksi. Hän nimeää näytelmänsä päähenkilön levottoman Peter Llewelyn Daviesin (Freddie Highmore) mukaan. Barrien vaimo Mary (Radha Mitchell) ottaa ennen pitkää avioeron miehestään. Sylvian äiti Emma du Maurier (Julie Christie) puolestaan ei katso hyvällä sitä, miten paljon Barrie viettää aikaa Llewelyn Daviesin perheen kanssa. Emma tahtoo hallita tytärtään ja tyttärenpoikiaan, varsinkin kun Sylvia alkaa heiketä tuntemattoman sairauden vuoksi.


title: Finding Neverland – tarinan lähteillä

text: Tuottaja Charles Frohman (Dustin Hoffman) suostuu vastahakoisesti tuottamaan "Peter Panin", vaikka hän ei usko näytelmän miellyttävän yläluokkaista teatteriyleisöä. Barrie saa idean tuoda näytelmän ensi-iltaan läheisen orpokodin lapsia, ja aikuiset reagoivat lasten vilpittömään iloon alkamalla arvostaa näytelmää myös itse. Näytelmästä tuleekin lopulta valtava menestys.


title: Finding Neverland – tarinan lähteillä

text: Koska Sylvia on liian sairas osallistuakseen ensi-iltaan, Barrie tuo näytelmän Sylvian luokse kotiin. Pian sen jälkeen Sylvia menehtyy, ja Barrie saa tietää, että Sylvia on toivonut hänen ja Emman huolehtivan pojista yhdessä. Sekä Barrie että Emma suostuvat siihen kumpikin.


title: Ladbrokes

text: Ladbrokes () on Isosta-Britanniasta kotoisin oleva, kansainvälinen vedonlyöntitoimisto, joka on perustettu vuonna 1886 ja on näin ollen maailman vanhin vedonlyöntiä harjoittava yritys. Yrityksen päämaja on Suur-Lontoon alueella, Rayners Lanessa.


title: Ladbrokes

text: Yrityksen liikevaihto on noin 15 miljardia euroa. Ladbrokesilla työskentelee lähes 13 000 työntekijää yli 2 500 toimipisteessä. Ladbrokes tarjoaa urheilun lisäksi vedonlyöntimahdollisuuksia lähes mistä tahansa aiheesta: asiakas voi veikata esimerkiksi Oscar-palkintojen voittajia. Erityisesti Ladbrokes on erikoistunut internetissä tapahtuvaan vedonlyöntiin. Ladbrokes välittääkin vuosittain yli 323 miljoonaa vetoa.


title: Ladbrokes

text: Ladbrokesin nimi juontuu englantilaisen Ladbroken kylän nimestä.


title: Ladbrokes

text: Ladbrokesin suomalaisasiakkaiden pelitilit suljettiin 1.1.2015. Rahojen kotiutukset piti suorittaa 12. tammikuuta mennessä. Samalla Ladbrokes ilmoitti lopettaneensa pelitoiminnot myös Venäjällä, Portugalissa ja Romaniassa asuvien asiakkaiden kohdalla.


title: Fysioterapeutti

text: Fysioterapeutti on liikkumis- ja toimintakyvyn sekä kuntoutuksen asiantuntija.


title: Fysioterapeutti

text: Fysioterapeutti on terveydenhuollon laillistama ammattihenkilö. Fysioterapeutin tutkinto suoritetaan ammattikorkeakoulussa. Tutkinto on 3,5-vuotinen (210 op). Fysioterapeutin ammattinimikettä saa käyttää ja ammattia harjoittaa vain tutkinnon suorittanut fysioterapeutti, jonka pätevyyden voi tarkastaa Terhikki-palvelusta. Toimintaa valvoo lääninhallitus ja Terveydenhuollon oikeusturvakeskus.


title: Fysioterapeutti

text: Fysioterapeutti voi työskennellä esimerkiksi sairaalassa, yksityisissä yrityksissä, ammattiurheilijoiden tai taiteen ammattilaisten kanssa, kouluissa tai palvelutaloissa. Sairaalassa fysioterapeutti voi työskennellä esimerkiksi leikkaukseen valmistautuvien tai leikkauksesta toipuvien kuntouttamiseen. Yksityisissä yrityksissä työkenttä voi olla hyvin moninainen ja kattaa asiakkaita monista eri ryhmistä. Ryhmänohjaukset voivat myös olla osa yksityisen yrityksen toimintakonseptia. Ammattiurheilijoiden ja taiteen ammattilaisten, kuten tanssijoiden tai muusikoiden, parissa työskentely usein painottuu suoritusten maksimaaliseen parantamiseen ja urheiluvammojen ehkäisyyn sekä hoitoon.


title: Naprapaatti

text: Naprapaatti on käsin toteutettavan lääketieteen asiantuntija, joka on erikoistunut tuki- ja liikuntaelimistön toimintahäiriöiden tutkimiseen, hoitoon ja ennaltaehkäisyyn.


title: Naprapaatti

text: Naprapaatiksi opiskellaan ammattikorkeakoulussa. Tutkinnon suorittaminen kestää 4 vuotta ja on laajuudeltaan 240 opintopisteen mittainen.


title: Osteopaatti

text: Osteopaatti on tuki- ja liikuntaelimistön tutkimisen ja käsin suoritetun hoidon asiantuntija. Osteopaatti on Valviran (Sosiaali- ja terveysalan lupa- ja valvontaviraston) hyväksymä nimikesuojattu ammattilainen.


title: Osteopaatti

text: Osteopaatiksi voi Suomessa opiskella ammattikorkeakoulussa tai yksityisessä oppilaitoksessa. Korkeakoulutasoisen tutkinnon suorittaminen kestää 4 vuotta ja on laajuudeltaan 240 opintopistettä. Korkeakoulutasoista koulutusta järjestetään Helsingissä Metropolia Ammattikorkeakoulussa jossa saatu koulutus johtaa suoraan nimikesuojatun ammattinimikkeen osteopaatti (AMK) saamiseen. Koulutusta saa myös yksityisissä Seinäjoen Selkäkeskuksessa yhteistyössä Seinäjoen ammattikorkeakoulun kanssa, Luontaislääketieteen instituutti Kaironissa ja Osteopatiakoulu Atlaksessa. Niissä niin sanotun sääntelemättömän osteopaatin koulutuksen suorittaneet hakevat Valviralta oikeutta käyttää osteopaatin nimikesuojatun ammattihenkilön nimikettä.


title: Star Wars: Demolition

text: Star Wars: Demolition on Tähtien sodan maailmaan sijoittuva peli. Se julkaistiin PlayStationille 12. marraskuuta 2000 ja Sega Dreamcastille 19. marraskuuta 2000.


title: Star Wars: Demolition

text: Seuraavat hahmot ja alukset ovat käytettävissä pelissä.


title: Toimintaterapeutti

text: Toimintaterapeutti toteuttaa kuntoutusta, joka tunnetaan nimellä toimintaterapia. Toimintaterapian avulla yksilöä tuetaan ylläpitämään ja parantamaan toimintakykyään. Toimintaterapeutti näkee ihmisen kokonaisuutena, johon kuuluu fyysinen, psyykkinen, kognitiivinen ja sosiaalinen puoli. Ihmisen toimintakyky koostuu näistä osa-alueista, ja kuntoutuksessa otetaan kaikki huomioon asiakkaan tarpeiden mukaan (eli miksi on tullut toimintaterapiaan). Toimintaterapeutti käyttää työvälineenä nimensä mukaisesti toimintaa. Tämä voi olla lähes mitä tahansa, kunhan se auttaa kohti yhdessä asiakkaan kanssa laadittua tavoitetta. Terapeuttinen toiminta on aina tavoitteellista. Tavoite määräytyy asiakkaan tarpeiden ja kiinnostusten mukaan. Yleisesti käytettyjä toimintoja ovat leikki, erilaiset luovat toiminnot, keittiötoiminnot, erilaiset työtoiminnot, jokapäiväisten taitojen harjoittelu (ADL-toiminnot), puutyöt yms.


title: Toimintaterapeutti

text: Asiakaskunta voi olla minkä ikäistä tahansa, lapsia, nuoria, työikäisiä ja vanhuksia. Työnkuva vaihtelee paljon työpaikan mukaan. Toimintaterapeutin asiakkaina voivat olla esimerkiksi vammautuneet, kehitysvammaiset, neurologia, mielenterveysongelmaiset, oppimisvaikeuksista kärsivät, liikuntaelinsairauksista kärsivät henkilöt jne. Toimintaterapeutti on myös apuvälineasiantuntija; valmistaa henkilökohtaisia ortooseja, tekee kodinmuutostyötarpeen arviointeja, ohjaa apuvälineiden käyttöä ja valitsee niitä asiakkaalle (etenkin pienapuvälineet).


title: Toimintaterapeutti

text: Toimintaterapeutti voi työskennellä esimerkiksi :


title: Toimintaterapeutti

text: Monesti toimintaterapeutti on osa moniammatillista työryhmää, johon voi kuulua esimerkiksi fysio- ja puheterapeutti, lääkäri, psykologi. Toimintaterapeutti voi myös työskennellä itsenäisenä ammatinharjoittajana.


title: Toimintaterapeutti

text: Toimintaterapeutiksi opiskellaan ammattikorkeakoulussa. Tutkinnon suorittaminen kestää noin 3,5 vuotta, ja tutkinto on laajuudeltaan 210 opintopistettä.


title: Fradique de Menezes

text: Fradique de Menezes (s. 21. maaliskuuta 1942) oli São Tomé ja Príncipen presidentti vuosina 2003–2011.


title: Fradique de Menezes

text: De Menezes syntyi São Tomén saarella ja opiskeli Brysselissä. Vuosina 1986–1987 hän toimi maansa ulkoministerinä.


title: Fradique de Menezes

text: Vuonna 2001 edellinen presidentti Miguel Trovoada ei voinut asettua ehdokkaaksi kolmannelle kaudelle, joten Fradique de Menezes voitti presidentinvaalit Acção Democrática Independente (ADI)-puolueen ehdokkaana. Hän sai 55,2 % äänistä. Vuonna 2003 maassa tapahtui Fernando Pereiran johtama sotilasvallankaappaus, mutta de Menezes pääsi takaisin virkaansa 23. heinäkuuta 2003. Vuonna 2006 hänet valittiin toiselle kaudelle.


title: Diff

text: UNIXin diff-käsky vertailee kahta tiedostoa ja antaa tulokseksi muutostiedoston. Vertailu kahden version välillä tehdään riveittäin. Oletuksena diff huomioi kaikki muutokset tiedostoon, mukaan lukien muutokset tyhjeessä, mutta tarvittaessa diff käskyn voi komentaa olemaan huomioimatta muutoksia tyhjemerkkien määrässä.


title: Diff

text: patch-käsky on diff-käskyyn liittyvä työkalu, joka tuottaa tiedostosta uuden version, kun lähtötietoina on muutostiedosto ja alkuperäinen versio. "patch" osaa tehdä muutostiedoston kuvaaman muutoksen myös käänteisesti; uusi versio ja muutostiedosto alkuperäisestä uudempaan versioon tuottavat alkuperäisen version.


title: Diff

text: Diffin tuottamaa tiedostomuotoa käytetään lähes jokaisessa versionhallintajärjestelmässä joka on suunnattu ohjelmointiin UNIX-ympäristössä.


title: Diff

text: Kahden tiedoston vertailu diff käskyllä voisi antaa tällaisen tulostuksen:


title: Diff

text: Tulostuksesta nähdään, että muutos tiedostojen välillä on kirjoitusvirheen korjaus.


title: Diff

text: Tässä käytettiin "-u"-vipua, joka luo unified diff -tulosteen. Tämä muoto on laajempi ja sisältää muutaman rivin ennen ja jälkeen muutetun rivin.


title: Diff

text: Jos käyttäjällä on vanha versio tiedostosta hallussaan ja hän saa muutostiedoston kohti uudempaa, voi hän käyttää "patch"-käskyä tuottamaan uudemman version:


title: Diff

text: Minkä jälkeen tiedosto1 on sama kuin tiedosto2 (edellisen esimerkin mukaan).


title: Kuivaketveleen linnavuori

text: Kuivaketveleen linnavuori on Etelä-Karjalassa Taipalsaaren Kuivaketveleen saarella sijaitseva linnavuori.


title: Kuivaketveleen linnavuori

text: Kuivaketveleen linnavuori sijaitsee Taipalsaaren kirkosta 6,5 kilometriä eteläkaakkoon ja se on Etelä-Karjalan näyttävin muinaislinna. Muodoltaan pitkänomaisen saaren keksivaiheilla sijaitsee koillisrannalla korkea mäki, jota kiertää länsipuolella jyrkänne. Mäki kohoaa noin 40 metriä Saimaan yläpuolelle ja mäen kaakkoisrinteellä kulkee kivistä koottu valli kallioisen mäen poikki. Noin 30–40 metriä pitkä kivivalli ja jyrkänteet sulkevat sisäänsä hehtaarin kokoisen alueen. Kivivalli on pahasti hajonnut eikä yllä puolta metriä korkeammaksi. Kivivallin pää jatkuu jyrkänteelle asti maavallina. Mäeltä aukeaa laaja näkymä saristoiselle Saimaalle.


title: Kuivaketveleen linnavuori

text: Kohteessa on suoritettu kaivauksia vain vuonna 2002, kun Timo Jussila teki paikalla koekaivauksen. Vuonna 1975 Timo Miettinen tutki paikan pintapuolisesti.


title: Kuivaketveleen linnavuori

text: Linnavuorella on tehty arkeologinen tutkimus, jonka perusteella sen voi ajoittaa karkeasti viikinkiajalle. Rautakautisesta asutuksesta Taipalsaarella kertovat viikinkiaikaiset Vammonniemen ja Mammonniemen kalmistot, joissa vainajan tuhka ja hauta-antimet on kätketty kallion koloihin tai kiviröykkiöön.


title: Kuivaketveleen linnavuori

text: Linnavuorella on suoritettu harvennus- ja siistimishakkuut kahdesti. Valleilta on poistettu puut ja tiheää meträä on harvennettu selvästi. Jatkossa vesakkoa ja heinää poistetaan tarpeellisen tiheästi.


title: Kuivaketveleen linnavuori

text: Linnalle pääsee kantatietä 408, josta kääntyy oikealle Linnavuorentie. Linnavuoren parkkipaikalle saavutaan 400 metrin päästä. Mäelle nousee polku, johon on rakennettu puiset portaat. Paikalla on informaatiotaulu.


title: Muutostiedosto

text: Muutostiedosto kuvaa muutosta kahden eri tiedostoversion välillä. Muutostiedostoa voidaan käyttää tiivistämään muutos kahden eri version välillä, jolloin voidaan välttyä kopioimasta uudempaa tiedostoversiota kokonaisena, ja toisaalta voidaan nähdä tehdyt muutokset helposti. Muutostiedoston asentamista kutsutaan ohjelmistopäivitykseksi.


title: Muutostiedosto

text: Muutostiedostoformaatteja on monia. Yleensä sovelluksissa pyritään käyttämään muutostiedostoa joka kuvaisi muutoksen mahdollisimman selkeästi ihmiselle, mutta joissain tapauksissa muutostiedoston on tarkoitus olla mahdollisimman pieni tilansäästämiseksi.


title: Muutostiedosto

text: Erittäin monet ohjelmistovalmistajat lähettävät tai antavat ladattavaksi ohjelmistopäivityksiä. Käyttäjä voi ladata muutostiedoston valmistajan sivuilta tai valmistaja voi myös tarjota automaattista päivitystä, jolloin muutostiedosto voi asentua ilman että käyttäjän tarvitsee siihen reagoida.


title: Muutostiedosto

text: Muutostiedostot ovat yleisesti käytetty apuväline ohjelmoinnissa. Muutostiedoston avulla ohjelmoija voi selvittää mitkä koodirivit ovat muuttuneet kahden eri version välillä. Lähes kaikki ohjelmointiin tarkoitetut versionhallintajärjestelmät osaavat tuottaa muutostiedostoja. Esimerkiksi UNIX-maailmassa yleisesti käytetty formaatti muutostiedostoille on diff -käskyn tuottama formaatti.


title: Medazzaland

text: Medazzaland on Duran Duranin vuonna 1997 julkaistu studioalbumi. Se nousi Billboardin listalla Yhdysvalloissa sijalle 58. Levyä ei koskaan julkaistu Euroopassa.


title: Medazzaland

text: Albumi oli seuraaja huonon vastaanoton saaneelle cover-kappaleita sisältäneelle albumille "Thank You". Basisti John Taylor jätti yhtyeen tammikuussa 1997 ennen äänitysten valmistumista. Trioksi kutistunut Duran Duran (Nick Rhodes, Simon Le Bon ja Warren Cuccurullo) kirjoitti ja äänitti useita uusia kappaleita levylle ja äänitti uudelleen joitakin, joilla Taylor soitti. John Taylorin soittoa jäi neljälle albumin kappaleista.


title: Medazzaland

text: Medazzalandin heikko menestys johti Duran Duranin sopimuksen päättymiseen EMI:n kanssa lähes kahden vuosikymmenen jälkeen. "Läksiäislahjaksi" EMI antoi yhtyeelle tekijänoikeudet ja master-nauhat albumiin. Huhuttiin yhtyeen julkaisevan Medazzalandin itsenäisesti Britanniassa, mutta sen sijaan he sopivat levytyssopimuksen Hollywood Recordsin kanssa ja julkaisivat "Pop Trash" -albumin.


title: Medazzaland

text: Albumilta julkaistiin kaksi singleä: "Out of My Mind" maaliskuussa 1997 ja "Electric Barbarella" 16. syyskuuta 1997.


title: Medazzaland

text: "Out of My Mind" nousi brittilistalla sijalle 21 toukokuussa ja se julkaistiin myös Val Kilmerin tähdittämän "Pyhimys"-elokuvan soundtrackilla. Singlen julkaisi kansainvälisesti Virgin Records: kyseessä oli ensimmäinen Duran Duranin single tai albumi, jota ei julkaissut EMI/Parlophone (tai Capitol/EMI Pohjois-Amerikassa).


title: Medazzaland

text: "Electric Barbarella" (kunnianosoitus elokuvalle "Barbarella") nousi Billboardin Hot 100 -listalla sijalle 52 1. marraskuuta. Se oli eräs ensimmäisistä digitaalisesti ladattavissa olleista myyntikappaleista ja siitä tehtiin lukuisia remiksauksia. Dom T mix oli ladattavissa ainoastaan internetistä Yhdysvalloissa 99 sentin hintaan. Tämä pelotti monia yhdysvaltalaisia jälleenmyyjiä ja he joko kieltäytyivät ottamasta albumia myyntiin tai tekivät hyvin vähän sen myynnin edistämiseksi.


title: Medazzaland

text: Albumi julkaistiin 14. lokakuuta 1997 Yhdysvalloissa ja Japanissa. Huonojen myyntilukujen vuoksi sen julkaisemista Britanniassa lykättiin ja lopulta tähän päivään mennessä (2006) albumia ei edelleenkään ole julkaistu muualla maailmassa.


title: Medazzaland

text: "Medazzaland"-laulu on Duran Duranin ensimmäinen, jossa lauluosuuksista vastaa Simon Le Bonin asemasta Nick Rhodes. Laulun "Michael, You've Got A Lot To Answer For" Michael viittaa Le Bonin hyvään ystävään INXS-yhtyeen laulaja Michael Hutchenceen. Hutchence kuoli vain kuukausi albumin julkaisun jälkeen.Vain Japanin versiossa:


title: Ylikriittisellä vedellä jäähdytetty reaktori

text: Ylikriittisessä paineessa toimiva kevytvesireaktori (SCWR, ) on eräs neljännen sukupolven ydinreaktorikonsepteista. Se on kevytvesireaktori, joka poikkeaa kuitenkin nykyisistä painevesireaktoreista ja kiehutusvesireaktoreista siinä, että reaktoriastiassa paine on veden kriittistä painetta suurempi, jolloin kiehumista ei tapahdu. Tämän ansiosta jäähdytevesi voidaan lämmittää huomattavasti korkeampaan lämpötilaan kuin nykyisissä ydinreaktoreissa, joka puolestaan nostaa reaktorin hyötysuhdetta merkittävästi: SCWR:n arvioidaan saavuttavan n. 44 %:n hyötysuhteen, kun tavanomaisten ydinreaktorien hyötysuhde on n. 33 %.


text: Reaktoriastian läpi virtaava vesi pidetään ylikriittisessä paineessa (n. 25 MPa, veden kriittinen paine on n. 22,064 MPa), jolloin sitä voidaan lämmittää huomattavasti ilman, että polttoainesauvoille vahingollista kiehumiskriisiä tapahtuu. Lämpötilaero reaktoriastian sisään ja siitä ulosvirtaavan veden välillä on n. 200 °C:n luokkaa. Ylikriittisestä paineesta huolimatta reaktorista ulostuleva kuuma vesi on kaasumaista, jolloin se voidaan viedä suoraan turbiinilaitokselle, joka toimii aivan samoin kuin tavanomaisissa kiehutusvesireaktoreissakin: turbiineja pyörittävän höyryn lämpötila laskee ja sen paine putoaa ilmakehän suuruusluokkaan. Tämän jälkeen höyry tiivistyy lauhduttimessa ja erittäin voimakas pääkiertopumppu ajaa sen ylikriittisellä paineella reaktoriastian sisääntuloon.


title: SS Mont Blanc

text: SS "Mont Blanc" oli ranskalainen Compagne Générale Transatlantique -yhtiön omistama vuonna 1899 rakennettu höyrylaiva. Räjähdysainelastissa ollut "Mont Blanc" tuhoutui räjähdyksessä Halifaxin satamassa 6. joulukuuta 1917 törmättyään yhteen norjalaisen rahtialuksen SS Imon kanssa.


title: SS Mont Blanc

text: Kello 7.30 onnettomuusaamuna "Mont Blanc" lähti Halifaxin satamasta liittyäkseen Eurooppaan matkalla olleeseen saattueeseen. Aluksen lastina oli 4.5 tonnia bentseeniä, 300 raskasta ammusta, 55,77 tonnia nitroselluloosaa, 2 090 tonnia TNP:tä sekä 2 114,554 tonnia TNT:tä. Alusta ei ollut varustettu räjähdysainelastista kertovalla merkinantolipulla.


title: SS Mont Blanc

text: Matkalla ulos satamasta se kohtasi satamaan saapuvan SS "Imon", ja viestitti sille käyttävänsä oikeanpuoleista väylää, jota myös "Imo" käytti. "Imolta" vastattiin että alus kulkisi samaa väylää. Tämän jälkeen "Mont Blanc" ilmoitti "Imolle" kääntyvänsä tyyrpuuriin sivuuttaakseen norjalaisaluksen jättämällä sen paapuurin puolelle ja odotti tämän sen vuoksi kääntyvän kohti Halifaxia. "Imo" ei kuitenkaan muuttanut kurssiaan, joten "Mont Blancin" päällikkö määräsi ruorin tyyrpuuriin päästäkseen "Imon" ohitse jättäen sen tyyrpuurin puolelle.


title: SS Mont Blanc

text: Kun yhteentörmäyksen vaara oli ilmeinen, molemmat alukset käskivät koneensa täysillä taakse, ja sen seurauksena "Imo" kääntyi oikealle, iskeytyen "Mont Blancin" kylkeen. Törmäys ei ollut kova, mutta aiheutti tulipalon "Mont Blancilla"; ainakin yksi bentseenitynnyri särkyi ja todennäköisesti samalla katkennut sähköjohto aiheutti kipinöintiä joka sytytti aineen. Paloa ei saatu sammumaan vaan se levisi ja pakokauhun vallassa useat merimiehistä hyppäsivät "Mont Blancin" kannelta satama-altaaseen ja uivat henkensä edestä.


title: SS Mont Blanc

text: Onnettomuus oli herättänyt ihmetystä kaupungilla, ja useita satoja ihmisiä oli kerääntynyt seuraamaan tapahtumia satamaan. "Mont Blancin" ranskalaiset merimiehet yrittivät varoittaa heitä uhkaavasta vaarasta, mutta kukaan ei ymmärtänyt tilanteen todellista uhkaa. "Mont Blancin" koko miehistö jätti palavan laivan ja pakeni henkensä edestä.


title: SS Mont Blanc

text: Noin kello 9.05 laivan ammuslasti räjähti. Räjähdyksen voimasta alus tuhoutui täydellisesti, ja paikalta kohosi tulipatsas, joka kohosi satojen metrien korkeuteen. Räjähdyksen aiheuttaman paineaallon voimasta satama-altaan pohja paljastui hetkeksi, ja tätä seurasi suuri hyökyaalto.


title: SS Mont Blanc

text: Paineaallon aiheuttama tuho oli valtava, ja yli puolet kaupungista luhistui hetkessä maan tasalle. Ikkunoita rikkoutui jopa 80 kilometrin päässä räjähdyspaikalta. Räjähdys kuultiin jopa 330 kilometrin päässä Cape Bretonissa.


title: Kevytvesireaktori

text: Kevytvesireaktori (LWR, "light water reactor") on ydinreaktori, jossa sekä hidastin- että jäähdytinaineena toimii tavallinen vesi HO, josta on poistettu epäpuhtaudet ja suoloja. Kaikilla Suomen ydinvoimalaitoksilla käytössä on kevytvesireaktorit. Kevytvesireaktori kuuluu ns. termiseen reaktoriluokkaan, eli fissio tapahtuu esihidastetuilla, eli termisillä neutroneilla. Toinen reaktoriluokka on nopeat reaktorit, niissä neutroneita ei hidasteta tai hidastetaan vain vähän.


title: Kevytvesireaktori

text: Tavanomaisen 3–5 % rikastusasteisen ydinpolttoaineen sisältämän U:n fissiotodennäköisyys kasvaa kun neutronien liike-energia on sopivan alhainen ts. "hidastettu" (n. 0,025 eV), fission todennäköisyys myös laskee, jos neutronit ovat "liian hitaita" eli niiden liike-energia ei riitä fissiilin aineen hajottamiseen. Lämpötilan noustessa kevytvesireaktorissa veden tiheys pienenee, mikä vähentää sen kykyä hidastaa neutroneita ja edelleen fissioreaktioiden määrää. Kuitenkin veden pitäminen nestemäisenä vaatii suuren paineen, jos paine jostakin syystä häviää, voi vesi nopeasti höyrystyä, ja seuraksena voi olla ns. vesihöyrypaineräjähdys, riski ja mahdolliset vahingot ovat sitä suuremmat, mitä suuremmassa paineessa vettä pidetään. Tavallisen veden sijasta voidaan käyttää myös ns. "raskasta vettä" (DO Dideuteriumoksidi), joka absorboi neutroneita huomattavasti vähemmän kuin tavallinen eli "kevyt vesi" HO, minkä vuoksi raskasvesireaktoreiden polttoaine voi olla vähemmän rikastettua kuin esim. kevytvesireaktoreissa (ydinreaktori).


title: Kevytvesireaktori

text: Kevytvesireaktorissa käytettävä polttoaine, uraanidioksidi UOon pakattu putkimaiseen Zirkoniumsauvaan. Zirkonium voi tietyissä olosuhteissa reagoida veden kanssa, niin että vedestä vapautuu vetyä. Tällöin on riski, että vety sekoittuu hapen kanssa, ja tapahtuu ns. vetyräjähdys. Eräiden lähteiden mukaan Tsernobylin voimalakatastrofissa räjähdyksen syynä oli vetyräjähdys, joka johti paineen katoamiseen paineastiassa ja sitä seurasi vesipaineräjähdys.


title: Kevytvesireaktori

text: Yleisimmät kevytvesireaktorityypit ovat kiehutusvesireaktori ja painevesireaktori. Lisäksi suunnitteilla on ylikriittisellä vedellä jäähdytettyjä reaktoreita. Kiehutusvesityyppisen reaktorin höyry on radioaktiivista. Painevesireaktorissa sen sijaan toisiopiiri on täysin eristetty radioaktiivisesta ensiöpiiristä.


title: Pop Trash

text: Pop Trash on Duran Duranin vuonna 2000 julkaistu albumi. Se oli yhtyeen ensimmäinen albumi, jota ei julkaissut Capitol Records/EMI - levy-yhtiö, jonka kanssa he solmivat levytyssopimuksen vuonna 1981. Yhtye jätti Capitolin vuonna 1998 ja solmi sopimuksen Hollywood Recordsin kanssa.


title: Pop Trash

text: Albumia markkinoitiin heikosti ja se ei myynyt hyvin. Maaliskuussa 2001 Duran Duran ilmoitti, että he ovat irtisanoneet sopimuksen Hollywood Recordsin kanssa. Yhtye oli ilman levytyssopimusta muutaman vuoden.


title: Pop Trash

text: Albumin single "Someone Else Not Me" oli Iso-Britannian single-listalla parhaimmillaan vain sijalla 53. Latviassa se oli Top10-single.Ylimääräisiä kappaleita kansainvälisissä painoksissa:


title: Casey Stoner

text: Casey Joel Stoner (s. 16. lokakuuta 1985) on australialainen entinen ratamoottoripyöräilijä, joka lopetti uransa kauden 2012 päätteeksi. Stoner on MotoGP:n kaksinkertainen maailmanmestari vuosilta 2007 ja 2011.


title: Casey Stoner

text: Stonerin ensimmäinen startti MotoGP-luokissa oli Britannian Grand Prix 2001. Hän ajoi kaudella 2001 vain kaksi kilpailua ja keräsi neljä MM-pistettä, jotka riittivät 29. sijaan 125-kuutioisten MM-sarjassa. Kaudelle 2002 Stoner siirtyi ajamaan luokkaa ylemmäs 250-kuutioisten sarjaan, jossa hän keräsi 68 pistettä päätyen MM-sarjassa sijalle 12.


title: Casey Stoner

text: Vuodelle 2003 Stoner palasi takaisin ”piikkiluokkaan” (125-kuutioisiin) ja otti yhden voiton. Loppupisteissä hän oli 125-kuutioisten MM-sarjan kahdeksas. Kaudelle 2004 Stoner siirtyi Aprilialta Red Bullin KTM-talliin Mika Kallion tallitoveriksi. Stoner oli loppupisteissä viides ja nousi kauden päätyttyä jälleen 250-kuutioisten MM-sarjaan.


title: Casey Stoner

text: Aprilia nosti Stonerin 250-kuutioisiin kaudelle 2005. Hän taisteli heti mestaruudesta espanjalaisen Daniel Pedrosan kanssa. Stoner voitti viisi kilpailua ja Pedrosa kahdeksan. Stoner päätyi tallitoverinsa jälkeen 250cc MM-sarjan toiselle sijalle. Niinpä Honda LCR päätyi tarjoamaan Stonerille paikkaa MotoGP-luokkaan seuraavaksi kaudeksi.


title: Casey Stoner

text: MotoGP:n kuninkuusluokassa Stoner aloitti Hondan satelliittitallissa Team LCR:ssä kaudella 2006. Jo uransa toisessa MotoGP-kilpailussa Stoner ajoi paalupaikalle. Kolmannessa MotoGP-kilpailussaan Turkissa sade sotki aika-ajot ja paalupaikalta lähti yllättäen Chris Vermeulen. Stoner lähti ruudusta 7 ja nousi kilpailun lopussa johtoon, mutta Marco Melandri onnistui ohittamaan hänet kilpailun viimeisellä kierroksella radan viimeisessä šikaanissa. Hyvän alun MotoGP-uralleen saanut Stoner päätyi MM-pisteissä kahdeksannelle sijalle parhaan sijoituksen ollessa Turkin GP:n toinen sija.


title: Casey Stoner

text: Kaudelle 2007 Stoner siirtyi Ducatin tehdastalliin. Stonerin toinen kausi MotoGP-luokassa oli menestys: hän ajoi 10 osakilpailuvoittoa ja voitti MotoGP-luokan maailmanmestaruuden. Erikoista kaudessa oli se, että hänen huonoin suorituksensa oli Motegin GP:n kuudes sija. Mestaruus tuli lopulta 125 pisteen erolla toiseksi tulleeseen Dani Pedrosaan nähden.


title: Casey Stoner

text: Seuraavilla kolmella kaudella Stoner vakiinnutti paikkansa MM-sarjan kärkipäässä. Kaudella 2008 hän päätyi toiselle sijalle kuuden voiton ja kymmenen palkintokorokesijan ansiosta. Kausilla 2009 ja 2010 hän sai tyytyä neljänteen sijaan, vaikka voittotili karttui molemmilla kausilla. Molemmat kaudet Stonerin tallitoverina ajoi vuoden 2006 maailmanmestari Nicky Hayden. Kauden 2009 aikana Stoner sairasteli ja joutui jättämään viisi kilpailua väliin. Stonerin sairastaessa hänen korvaajana toimi Ducatin satelliittitallissa Pramac Racingissä vakituisesti ajanut Mika Kallio.


title: Casey Stoner

text: Kaudelle 2011 Stoner siirtyi Repsol Honda -talliin. Hän pääsi jälleen ajamaan samaan talliin entisen tallitoverinsa Dani Pedrosan kanssa. Jo ensimmäisessä kilpailussa kaverukset kilpailivat johtoasemasta kilpailun alkuhetkiltä lähtien. Pedrosa päätyi kolmannelle sijalle Casey Stonerin ottaessa ensimmäisen Honda-voittonsa MotoGP-luokassa 20. maaliskuuta 2011.


title: Casey Stoner

text: Kaudella 2011 Stoner ajoi kymmenen voittoa ja kuusi muuta palkintosijoitusta voittaen maailmanmestaruuden 90 pisteen erolla toiseksi tulleeseen Jorge Lorenzoon.


title: Casey Stoner

text: Stoner ilmoitti toukokuussa 2012 Ranskan osakilpailua edeltäneessä lehdistötilaisuudessa lopettavansa uransa kuluvan kauden jälkeen, vain 27-vuotiaana. Lopettamisen syiksi Stoner mainitsi motivaation puutteen ja halun keskittyä perhe-elämäänsä.


title: Antti Mykkänen

text: Antti Juhani Mykkänen (s. 31. maaliskuuta 1956 Pielavesi) on Kunnallisalan kehittämissäätiön asiamies. Ennen tehtävään siirtymistään hän on toiminut muun muassa määräaikaisena Hannes Mannisen poliittisena valtiosihteerinä sisäasiainministeriössä sekä Pohjois-Savon maakuntajohtajana. Mykkänen on ollut Suomen Keskustan ehdokkaana Euroopan parlamentin vaaleissa 2004. Silloin hän sai 24 475 ääntä tullen 23:ksi.


title: Antti Mykkänen

text: Toinen määräaikainen poliittinen valtiosihteeri sisäasiainministeriössä on Kari Rajamäen Kari Salmi.


title: Tunturi Tiger

text: Tunturi Tiger on vuosina 1984–1996 Tunturin valmistamia mopomallisarja. Tigereita valmistettiin kolmea mallia, jotka olivat Tiger S (1986–1987), Tiger Aqua (1987–1990, 1990–1996) ja Tiger Air (1990–1996). Omana aikanaan varsinkin Tiger Aqua oli edistyksellinen mopomalli vesijäähdytyksen ansiosta ja Tunturi Tiger S oli Suomen ensimmäinen levyjarrullinen mopo. Tunturi lopetti kaikkien mopojen valmistuksen vuonna 1997, joten viimeiseksi vuosimalliksi jäi -97.


title: Tunturi Tiger

text: Mitat


title: Tunturi Tiger

text: Tunturi Tiger Aqua on vuosina 1987–1990 ja 1990–1996 valmistettu malli. Aqua oli uranuurtaja, siinä oli muun muassa ensimmäisenä mopossa nestejäähdytteinen moottori. Ensimmäiset Aquat oli varustettu mustilla lokasuojilla (kuin Tiger S) ja valkoisella maskilla, valkoiset lokasuojat tulivat vuoden 1990 paikkeilla, kuitenkin ennen suurempaa uudistusta.


title: Tunturi Tiger

text: Tunturi Tiger Air on 1990-1996 vuosina valmistettu malli. Air oli melkein sama malli kuin Aqua, mutta siitä puuttui levyjarru edestä ja Air oli nimensä mukaisesti ilmäjäähdytetty. Airin hinta oli myös halvempi kuin Aquan. Eräänä yksityiskohtana oli myös tuolloin ainoastaan Aireissa käytetyt mustat lokasuojat, samoja mustia lokasuojia oli aiemmin käytetty Tiger S:ssä ja ensimmäisissä Tiger Aquoissa.


title: Astronaut

text: Astronaut on Duran Duranin vuonna 2004 julkaistu albumi.


title: Astronaut

text: "Astronaut" oli Duranin ensimmäinen alkuperäiskokoonpanollaan julkaisema studioalbumi sitten "Seven and the Ragged Tiger" -levyn vuonna 1983 (viimeisin studiolevytys oli "A View to a Kill" -single vuodelta 1985).


title: Astronaut

text: Albumin ensimmäinen single syys-lokakuussa 2004 julkaistu "(Reach Up For The) Sunrise" nousi Ison-Britannian single-listan sijalle kolme. Albumi itse debytoi ykkösenä Internet album -listalla (fyysiset albumit, joita ostettiin internet-kauppiaiden kautta), kolmantena Ison-Britannian albumilistalla ja sijalla 17 Yhdysvalloissa Billboard 200 -albumilistalla.


title: Astronaut

text: Astronautin toinen single "What Happens Tomorrow" julkaistiin 31. tammikuuta 2005 ja se nousi sijalle 11 Isossa-Britanniassa. Kappaleesta "Nice" julkaistiin Euroopassa radiopromolevy.


title: Carlos Paião

text: Carlos Manuel de Marques Paião (1. marraskuuta 1957 Coimbra – 26. elokuuta 1988 Rio Maior) oli portugalilainen laulaja ja laulunkirjoittaja. Hänen tuotantoonsa kuuluu noin viisisataa kappaletta.


title: Carlos Paião

text: Paião syntyi Coimbrassa ja aloitti harmonikan soiton viisivuotiaana. Hän opiskeli lääketiedettä ja valmistui vuonna 1983. Vuonna 1981 hän edusti Eurovision laulukilpailussa Portugalia kappaleellaan ”Play-back”. Paião kuoli auto-onnettomuudessa vuonna 1988.


title: Herulit

text: Herulit () olivat germaaniheimo, joka oli luultavasti alun perin lähtöisin Itämeren rannoilta. Kansainvaellusajalla herulit liikkuivat ympäri Eurooppaa, ja heidän pääjoukkonsa asettui Krimin niemimaalle, jossa he sekoittuivat gootteihin. Herulijoukkoja palveli myös Bysantin armeijassa. Vuonna 267 herulit hyökkäsivät Aigeianmerelle ja tuhosivat useita Kreikan kaupunkeja Yksi heruliryhmä perusti noin vuonna 470 Pannoniaan kuningaskunnan, jonka langobardit kuitenkin kukistivat jo vuonna 510. Tämän jälkeen herulit sulautuivat vähitellen muihin kansoihin.


title: Farmer Boys

text: Farmer Boys on saksalainen metallimusiikki -yhtye, joka perustettiin vuonna 1994 Stuttgartissa. Yhtyeen tyylin on sanottu olevan jonkinasteisen groove/goottimetallin ja popin sekoitus, mutta jokaiselta albumilta löytyy eri tyylejä thrash metallista outojen efektien ja vahvojen kitarariffien kautta melodiseen rockiin.


title: Farmer Boys

text: Farmer Boys sanoitti ja sovitti ensimmäisen demonsa nimeltä "Farm Sweet Farm". Tätä seurasi demo "Grain Elevator", jonka jälkeen Farmer Boys sai nopeasti levytyssopimuksen. Debyyttialbumin nimeksi tuli "Countrified", joka julkaistiin 15. huhtikuuta 1996. Albumi on synkkä, hieman thrash metallin piirteitä omaava tuotos. Kappaleille "Farm Sweet Farm" ja "Never Let Me Down Again" kuvattiin musiikkivideot vuosien 1995–1996 vaihteessa. Anneke Van Giersbergen The Gathering -yhtyeestä lauloi jälkimmäisen kappaleen Matthias Sayerin kanssa duettona, kun taas saksalainen malli Xenia Seeberg esiintyi ja "lauloi" musiikkivideolla Anneken sijasta.


title: Farmer Boys

text: Vuoden 1997 aikana Farmer Boys palasi levyttämään seuraavaa levyänsä nimeltä "Till The Cows Come Home". Albumi oli edeltäjäänsä hieman melodisempi mutta aggressiivisuus ja sanoituksissa alati näkyvä huumori olivat säilyttäneet paikkansa. Kappaleesta When Pigs Fly kuvattiin myös musiikkivideo. Vuosien 1994-1998 aikana Farmer Boys esiintyi pikkukeikoilla ympäri Saksaa, ja vuonna 1998 Rock am Ring -festivaalilla, Bizarre Festival -tapahtumassa, ja myöhemmin Vans Warped Tour -kiertueella Yhdysvalloissa.  Kiertueen aikana Farmer Boys oli tekemisissä muuan muassa Rammsteinin, Metallican ja Clawfingerin kanssa.


title: Farmer Boys

text: Vuonna 2000 Farmer Boys levytti kolmannen studioalbuminsa, "The World is Ours", jonka hittisinglet "Here Comes The Pain" ja "If You Ever Leave Me Standing" olivat yhtyeen suosituimpia ja kaupallisesti menestyneimpiä kuin mikään aikaisempi julkaisu. Näistä kappaleista kuvattiin musiikkivideot joita esitettiin useaan otteeseen "Viva Zwei" -televisiokanavalla. Samana vuonna he myös esiintyivät "Ringfest" -tapahtumassa Kölnissä.


title: Farmer Boys

text: "The World Is Ours" -albumia on äänitetty Maltalla, Stuttgartissa, Hampurissa ja Hagenissa. Musiikillinen tyyli tällä albumilla oli vaihtunut selvästi melodisemmaksi ja industriaalisemmaksi tuotannoksi. Lisäksi albumi saavutti 27:en sijan Saksan musiikkilistalla ja pysyi siellä viisi viikkoa.


title: Farmer Boys

text: Vuonna 2001 Matthias Sayer lauloi myös Apocalyptican levyllä "Cult" kappaleen "Hope vol. 2".


title: Farmer Boys

text: Neljäs albumi "The Other Side" julkaistiin vuonna 2004, mutta Farmer Boys ei saanut kovin suurta suosiota, vaikka heidän levynsä julkaistiin Nuclear Blastin kautta. Levy poikkesi eniten edeltäjistään niin musiikillisesti kuin sanoituksellisesti. Eläimiin tai agrikulttuuriin viittaavia kappaleita ei ollut, ja musiikki oli melodisempaa ja rauhallisempaa.


title: Farmer Boys

text: "The Other Side" -julkaisun jälkeen yhtye kertoi vetäytyvänsä määrittemättömälle tauolle. Matthias Sayer lähti opiskelemaan Yhdysvaltoihin, ja kitaristi Alex Scholpp jatkaa muusikon uraansa yhtyeissä Tieflader ja Dacia & The WMD. Jälkimmäisen yhtyeen laulaja Dacia Bridges on naimisissa Scholppin kanssa. Nykyään Scholpp soittaa kitaraa Tarja Turusen yhtyeessä.


title: Farmer Boys

text: Yli neljän vuoden tauon ja hiljaiselon jälkeen Farmer Boys esiintyi Stuttgartissa, jälleennäkemiskonsertissa "Die Röhre"-nimisellä klubilla 22.12.2008.


title: Farmer Boys

text: Yhtye esiintyi Dinkelsbühlin kylässä Summer Breeze Open Air -metallifestivaaleilla 20.8.2011.


title: Farmer Boys

text: Matthias Sayer on vastannut suurimmasta osasta Farmer Boysien sanoituksista. Yleisesti sanoitukset sisältävät paljon mustaa huumoria ja agrikulttuurin pimeämpiä puolia. Esimerkiksi kappale "Farm Sweet Farm" kertoo insestistä kun taas "When Pigs Fly" on tarina teurastamosta ja kahdesta porsaasta. "The Other Side" -albumi taas on omistettu heidän omille lapsilleen ja vaimoilleen, ja albumi poikkeaa sanoituksellisesti aikaisimmista albumeista. "Countrified" -albumin mukana ei ole julkaistu sanoituksia, mutta muutamaan kappaleeseen löytyy sanat satunnaisilta Internet-sivustoilta. Myöhemmissä albumeissa kaikki sanoitukset on julkaistu sisälehdykkään.


title: Ten Black Years

text: Ten Black Years on saksalaisen thrash metal -yhtye Sodomin ensimmäinen kokoelma-albumi, joka julkaistiin vuonna 1996.


title: ’Til Death Do Us Unite

text: ’Til Death Do Us Unite on saksalaisen thrash metal -yhtye Sodomin kahdeksas studioalbumi, joka julkaistiin vuonna 1997.


title: Riccione

text: Riccione on kunta Adrianmeren rannalla, Riminin maakunnassa, Emilia-Romagnan alueella Italiassa. Riccione on suosittu matkailukohde, varsinkin nuorten keskuudessa, ja matkailu onkin sille tärkeä elinkeino. Kunta vetää puoleensa myös pyöräilyn harrastajia.


title: Code Red

text: Code Red on saksalaisen thrash metal -yhtye Sodomin yhdeksäs studioalbumi, joka julkaistiin vuonna 1999.


title: M-16 (albumi)

text: M-16 on Sodomin kymmenes studioalbumi, joka julkaistiin vuonna 2001. Albumin kappaleiden keskeinen aihe on Vietnamin sota.Digipakin bonuskappaleet


title: John Bowlby

text: John Mostyn Bowlby (26. helmikuuta 1907 Lontoo – 2. syyskuuta 1990 Isle of Skye, Skotlanti) oli brittiläinen psykiatri ja kehityspsykologi.


title: John Bowlby

text: John Bowlby syntyi vuonna 1907 aatelisperheeseen. Hänen isänsä Sir Anthony Alfred oli kirurgi ja kuului kuningasta hoitaneeseen lääkärikuntaan. John Bowlbyn kasvatuksesta vastasivat varhaislapsuudessa pääosin perheen lastenhoitajat. Sittemmin Bowlby kävi koulua sisäoppilaitoksessa erossa vanhemmistaan. Bowlby opiskeli Britannian laivastoakatemiassa (Royal Naval College) Dartmouthissa ja Trinity Collegessa Cambridgessä pääaineenaan luonnontieteet ja psykologia. Lääketieteellisen koulutuksen hän sai Lontoossa (University College London, Medical School).


title: John Bowlby

text: Bowlby toimi ensin psykoanalyyttisen viitekehyksen mukaisena psykiatrina, mutta kyseenalaisti tämän koulukunnan teoreettisia lähtökohtia ja oli lasten tunne-elämän tutkimusmenetelmien uranuurtajia. Häntä pidetään erityisesti psykologisen kiintymyssuhdeteorian luojana. Bowlby toi esille, miten siteen katkeaminen äitiin vaikuttaa lapsen tunteisiin.


title: John Bowlby

text: Amerikkalaisia psykologeja korostavassa vertailussa (2002) John Bowlby listattiin 1900-luvun merkittävimpien psykologien joukkoon sijalle 49.


title: John Bowlby

text: Bowlby puolusti julkisessa puheenvuorossaan kantaa, että "huono" koti saattoi olla lapsen kehitykselle parempi ratkaisu kuin "hyvä" laitoshoito.


title: Cattolica

text: Cattolica on Adrianmeren rannalla, Riminin maakunnassa, Emilia-Romagnan alueella Italiassa sijaitseva kunta. Kunta on suosittu matkailukohde, turismin ollessa sille tärkeä elinkeino.


title: Diamond Station

text: Diamond Station on Nerdeen toinen albumi (tosin debyyttialbumi julkaistiin vielä nimellä Nerdie, kokoonpano oli tosin melkein sama).


title: Diamond Station

text: Levyltä julkaistiin singleinä "Broken Glass", "Cold" ja "No Matter". Kahdesta ensimmäisestä tehtiin myös videot. "Cold" oli myös Levottomat-elokuvatrilogian kolmannen osan tunnussävelmä.


title: Diamond Station

text: Levyn sävellykset ja sanoitukset olivat laulaja Emilyn ja rumpali Annun käsialaa. Emily oli tehnyt biiseistä neljä ("Can´t Really", "Don´t", "Cold" & "Easy It You´re Gone") ja Annu loput kuusi.


title: Diamond Station

text: "Little Words"-kappale on sama kuin debyyttialbumilla, vain uusi versio kyseisestä kappaleesta.


title: Naisen tuoksu

text: Naisen tuoksu ("Scent of a Woman") on vuonna 1992 ensi-iltansa saanut yhdysvaltalainen draamaelokuva, jonka on ohjannut Martin Brest ja käsikirjoittanut Bo Goldman. Se pohjautuu Giovanni Arpino romaaniin "Il Buio E Il Miele" ja Dino Risin italialaiselokuvaan "Naisen tuoksu" ("Profumo di donna", 1974). Elokuvan päärooleissa esiintyvät Al Pacino, Chris O'Donnell, James Rebhorn, Gabrielle Anwar ja Philip Seymour Hoffman.


title: Naisen tuoksu

text: Naisen tuoksu kertoo yliopistoa varten valmistelevaa kurssia käyvästä opiskelijasta (Chris O'Donnell), joka ottaa työn sokean entisen armeijan upseerin (Al Pacino) avustajana.


title: Naisen tuoksu

text: Elokuva voitti yhden Oscar-palkinnon ja kolme Golden Globea. Al Pacinolle meni parhaan miespääosan Oscar ja parhaan miespääosan draamaelokuvassa Golden Globe. Lisäksi Naisen tuoksu voitti parhaan draamaelokuvan ja käsikirjoituksen Golden Globen.


title: Naisen tuoksu

text:
Ehdokkaana:
Ehdokkaana:
Ehdokkaana:


title: Pauline Konga

text: Pauline Konga (s. 10. huhtikuuta 1970 Baringo, Kenia) on kenialainen kestävyysjuoksija.


title: Pauline Konga

text: Kongan suurin saavutus on Atlantan olympialaisissa 1996 juostu 5 000 metrin juoksun hopeamitali.


title: Pauline Konga

text: Kongan ennätys 3 000 metrin juoksussa on 8.37,76 , 5 000 metrillä 14.47,51 , 10 mailin maantiejuoksussa 52.30 ja puolimaratonilla 1.09.33.


title: Walls Around

text: Walls Around on Nerdeen kolmas albumi, jolta on julkaistu singleinä ”Ivy”, ”Not There” (singlellä oli mukana myös kappaleet ”Even” (akustinen) ja ”Burning 4 U” (uusi versio debyyttialbumilla olleesta kappaleesta)) ja ”As You Are”. ”Ivy” - ja ”As You Are” -kappaleista on tehty videot, joista jälkimmäinen oli vauhdittamassa Amnestyn Joku Raja!-kampanjaa.


title: Walls Around

text: Tällä levyllä laulaja Emily on kaapannut suurimman sävellys- ja sanoitusvastuun. Rumpali Annun tekemiä kappaleita on tällä levyllä on vain kolme, ”Just A Day”, ”Erase” ja ”As You Are”. Emily on tehnyt kappaleen ”Ivy” yhdessä kitaristi Lauran ja kosketinsoittaja Nupun kanssa, loput kappaleet hän on tehnyt yksin.


title: William Hoyt

text: William Welles Hoyt (7. toukokuuta 1875 – 1. joulukuuta 1954) oli yhdysvaltalainen seiväshyppääjä, joka voitti olympiakultaa vuoden 1896 olympialaisten seiväshypyssä tuloksella 3,30 metriä. Hän osallistui olympialaisissa myös 110 metrin aitajuoksuun; hän oli alkueränsä toinen eikä päässyt finaaliin. Seiväshypyn voittotulos 330 oli lajin ensimmäinen olympiaennätys.


title: Ehdonalainen vapaus

text: Ehdonalainen vapaus tarkoittaa ehdottomaan vankeusrangaistukseen tuomitun vangin päästämistä suorittamaan loppuosa rangaistuksesta vapaudessa. Se koittaa Suomessa, kun vanki on suorittanut hänelle kuuluvan määräosan rangaistuksestaan. Ajankohdan laskemisen pohjana on aina tuomioistuimen määräämän ehdottoman vankeusrangaistuksen pituus. Määräosan laskemisen jälkeen saadusta osamäärästä vähennetään aika, jonka henkilö on ollut "tämän asian vuoksi" vapautensa menettäneenä. Puhekielessä ehdonalainen vapaus ja ehdollinen vankeusrangaistus sekoitetaan usein keskenään. Ne ovat kuitenkin eri käsitteitä.


title: Ehdonalainen vapaus

text: Ennen varsinaista ehdonalaista vapauttamista vanki voidaan tietyin edellytyksin päästää ns. valvottuun koevapauteen, joka voi alkaa enintään kuusi kuukautta ennen ehdonalaista vapautta. Valvottua koevapautta valvotaan teknisin välinein tai muulla tavoin. Jos valvotun koevapauden edellytykset eivät enää päätöksen tekemisen jälkeen täyty, koevapaus peruutetaan.


title: Ehdonalainen vapaus

text: Vangin vapautuminen riippuu hänen iästään rikoksen tekohetkellä ja mahdollisista aiemmista rikoksistaan.


title: Ehdonalainen vapaus

text: Vanki voi kuitenkin joutua suorittamaan koko rangaistusaikansa vankilassa. Tähän poikkeukselliseen toimenpiteeseen tuomioistuin voi päätyä, jos rangaistus on määräaikainen ja vähintään kolmen vuoden pituinen ja kun tuomittu on


title: Ehdonalainen vapaus

text: Koko rangaistusaikaa suorittamaan määrätty päästetään ehdonalaiseen vapauteen hänen suoritettuaan rangaistuksestaan viisi kuudesosaa, jos häntä ei enää ole pidettävä erittäin vaarallisena toisen hengelle, terveydelle tai vapaudelle – kuitenkin aikaisintaan, kun vankilassaoloaikaa on kertynyt kolme vuotta. Jollei koko rangaistusaikaa suorittamaan määrättyä päästetä ehdonalaiseen vapauteen, hänet sijoitetaan valvottuun koevapauteen kolme kuukautta ennen vapauttamista.


title: Ehdonalainen vapaus

text: Elinkautiseen vankeuteen tuomittu voidaan päästää ehdonalaiseen vapauteen aikaisintaan, kun vankilassaoloaikaa on kertynyt kaksitoista vuotta. 18-20-vuotiaana tehdystä rikoksesta elinkautiseen vankeuteen tuomittu vanki voidaan päästää ehdonalaiseen vapauteen aikaisintaan, kun vankilassaoloaikaa on kertynyt kymmenen vuotta. Vapauttamisesta päättää Helsingin hovioikeus. Hovioikeuden vapauttamat vangit on päästetty ehdonalaiseen vapauteen keskimäärin noin 2 vuotta vähimmäisajankohdan jälkeen. Vapauttaminen heti vähimmäisajan jälkeen on edellyttänyt sitä, että rikoksen laadussa ei ole mitään erityistä, että rikoksessa on ollut kyse lähinnä poikkeuksellisessa elämäntilanteessa tehdystä ainutkertaisesta teosta ja että vangin vankila-aikainen käyttäytyminen on ollut moitteetonta.


title: Ehdonalainen vapaus

text: Ehdonalaista vapauttamista voidaan lykätä, jos vangin käyttäytymisen tai hänen esittämiensä uhkausten johdosta on olemassa ilmeinen vaara, että vanki vapauduttuaan syyllistyy henkeä, terveyttä tai vapautta törkeästi loukkaavaan rikokseen ja vapauttamisen lykkääminen on tarpeen rikoksen estämiseksi.


title: Ehdonalainen vapaus

text: Ehdonalaiseen vapauteen liittyy koeaika, jonka pituus on jäljellä olevan vankeusrangaistuksen pituinen, kuitenkin enintään kolme vuotta. Koeaikaa nimitetään jäännösrangaistukseksi. Elinkautisen vankeusrangaistuksen jäännösrangaistuksen pituus on kolme vuotta. Jos tuomittu tekee koeaikana rikoksen, josta tuomioistuimen harkinnan mukaan hänet olisi tuomittava ehdottomaan vankeuteen ja josta syyte on nostettu vuoden kuluessa koeajan päättymisestä, tuomioistuin voi syyttäjän vaatimuksesta määrätä jäännösrangaistuksen täytäntöönpantavaksi kokonaan tai osittain.


title: Ehdonalainen vapaus

text: Tasavallan presidentti voi perustelematta armahtaa kenet tahansa milloin tahansa. Käytännössä armahdukset ovat kohdistuneet lähinnä elinkautista vankeusrangaistusta suorittaviin. Joskus armahdetaan myös vakavasti sairastunut vanki. Muut kuin nämä perusteet ovat armahduksissa hyvin harvinaisia. Elinkautista rangaistusta suoritetaan Suomessa keskimäärin 14 vuotta neljä kuukautta (tilanne 2014).


title: Ehdonalainen vapaus

text: Lain pitkäaikaisvankien vapauttamismenettelystä tultua voimaan (1.10.2006) elinkautista kärsivien vankien päästämisestä ehdonalaiseen vapauteen päättää Helsingin hovioikeus. Tasavallan presidentin armahdusoikeus kuitenkin säilyy.


title: Talo jalavan varjossa

text: Talo jalavan varjossa () on James Ivoryn ohjaama brittiläinen draamaelokuva vuodelta 1992. Se oli Ivoryn kolmas elokuva, joka perustui E. M. Forsterin romaaniin – sitä edelsivät "Hotelli Firenzessä" ja "Maurice". Käsikirjoituksen teki Ivoryn pitkäaikainen yhteistyökumppani Ruth Prawer Jhabvala ja elokuvan tuotti Ismail Merchant. Sitä pidetään yleisesti yhtenä Ivoryn parhaista elokuvista ja parhaana Forsterin teoksiin perustuvista elokuvista.


title: Talo jalavan varjossa

text: Elokuvan pääosissa näyttelivät menestyksekkäästi Emma Thompson ja Anthony Hopkins. Thompson voitti roolistaan niin Oscarin, Baftan kuin vielä Golden Globe -palkinnonkin.


title: Talo jalavan varjossa

text: Elokuvan tapahtumat sijoittuvat 1900-luvun alkupuolelle ja siinä seurataan kolmen eri yhteiskuntaluokista lähtöisin olevan perheen sosiaalisia suhteita ja konflikteja ja kuinka heidän kohtalonsa nivoutuvat yhteen.


title: Talo jalavan varjossa

text: "The New York Timesin" kriitikot valitsivat "Talon jalavan varjossa" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Talo jalavan varjossa

text:
Voitetut Oscar-palkinnot:
Oscar-ehdokkuudet:


title: Talo jalavan varjossa

text:
Voitetut BAFTA Film Award -palkinnot:
BAFTA-ehdokkuudet:


title: Talo jalavan varjossa

text:
Voitetut Golden Globe -palkinnot:
Golden Globe -ehdokkuudet:


title: Timothy Mack

text: Timothy (Tim) Mack (s. 15. syyskuuta 1972 Cleveland, Ohio) on yhdysvaltalainen seiväshyppääjä, joka voitti olympiakultaa Ateenan olympialaisissa 2004 tuloksella 595 cm. Hän on yksi niistä hyppääjistä, jotka ovat ylittäneet 6 metriä: hän hyppäsi ennätyksensä 601 voittaessaan .


title: Timothy Mack

text: Mack sijoittui MM-kilpailuissa yhdeksänneksi Edmontonissa 2001 ja kuudenneksi Pariisissa 2003. Hän voitti Hyvän tahdon kisat 2001, Yhdysvaltojen sisäratojen mestaruuden 2002 ja 2010 ja olympiakarsinnat 2004.


title: Traces of Me

text: Traces of Me on Anniina Karjalaisen, taiteilijanimeltään Anniinan, debyyttialbumi. Albumilta on julkaistu singleinä "Why (So Easily)", "Who's About to Cry Now" ja "Butterfly (In My Heart)".


title: Traces of Me

text: Albumilla on myös kappaleen "Who´s About To Cry Now" musiikkivideo.


title: Traces of Me

text: Albumilla kitaraa ja bassoa soittaa Juuso Rantasalo, rumpuja Kike Jokila sekä Jape Ylinikka ja koskettimia Juuso Rantasalo ja Mats Tärnfors. Taustalaulut hoitaa Anniina itse sekä Juuso Rantasalo.


title: Traces of Me

text: Kappaleet "Wait", "Guardian Angel" ja "Enough Of You" ovat Anniinan omia. Tuottaja Juuso Rantasalo on tehnyt kappaleet "Who´s About To Cry Now", "Burnin´" ja "Part-time Fun?". Mats Tärnfors on kirjoittanut kappaleet "Go Down In Flames", "Daytrader" ja Fredrik Willstrandin kanssa kappaleen "Why (So Easily)". Kappaleen "Butterfly (In My Heart)" tekijät ovat Petri Koskimäki sekä Hanna Salo ja "Keep Us Warm" -kappaleen on kirjoittanut Malmberg/Johansson/Axelsson -kolmikko.


title: Prithvi (ohjus)

text: Prithvi (sanskrit "pṛthvī", maan jumalatar) on Intian lyhyen kantomatkan ballistinen ohjus (SRBM), joka lentää versiosta riippuen 150–300 kilometrin päähän. Ohjus on nsiin sanottu taistelukentän eli taktinen ohjus.


title: Prithvi (ohjus)

text: Ohjuksen kehitystyö alkoi 1983 ja sen ensimmäinen koelaukaisu oli helmikuun 25. 1998 ja se tuli käyttöön Intian armeijassa 1994. Ohjuksen tekniikka on mahdollisesti peräisin neuvostoliittolaisesta SA-2-ohjuksesta. Hyötykuorma on riittävä ydinkärjen kuljetukseen.


title: Prithvi (ohjus)

text: Ohjuksen tarkkuus on 500 metriä, mikä on suuri rasite, samoin se, että Prithvi III -ohjus käyttää nestemäistä polttoainetta, jonka käsittely pidentää ohjuksen laukaisuaikaa.


title: One Night in Bangkok

text: One Night in Bangkok on Sodomin kolmas livealbumi, joka julkaistiin 12. elokuuta 2003.


title: Sodom (albumi)

text: Sodom on Sodomin yhdestoista studioalbumi, joka julkaistiin vuonna 2006. Angelripperin mukaan albumi on sen takia ”self-titled”, koska jokainen yhtye tarvitsee yhden ”self-titled”-albumin. Vinyyliversio on tuplavinyyli.


title: Kemiallinen tasapaino

text: Kemiallinen tasapaino on tilanne, jossa jatkuvasti reagoivan seoksen pitoisuudet eivät muutu ajan kuluessa. Käytännössä tämä johtuu siitä, että vaikka vastakkaisiin suuntiin etenevät reaktiot olisivat nopeita, ne ovat yhtä nopeita, jolloin nettoreaktiota ei tapahdu. Kemiallisessa tasapainossa reaktion Gibbsin energian muutos on 0. Kemiallinen tasapaino on dynaaminen tasapaino eli verrattavissa siihen, että pysyy alaspäin pyörivissä liukuportaissa paikallaan kävelemällä yhtä nopeasti ylöspäin.


title: Kemiallinen tasapaino

text: Tasapainoreaktioissa reaktionuolena käytetään kaksisuuntaista puolinuolta.


title: Kemiallinen tasapaino

text:
Kemiallisen tasapainon reaktionopeudet esimerkkireaktiolle ovat seuraavanlaiset, kun [A] ja [B] ovat reagenssien pitoisuudet:
Nettoreaktionopeus on siis:
Tasapainossa nettoreaktio on nolla:


title: Kemiallinen tasapaino

text:
Vakio k1/k-1 määritellään tasapainovakioksi. Massavaikutuksen lain mukaan se on kullekin kemialliselle reaktiolle ominainen vakio. Yleiselle tapaukselle voidaan johtaa:
missä yläkerta on tuotteiden ja alakerta lähtöaineiden mukaan määriteltyjen termien summa; termit ovat komponenttien pitoisuudet potenssiin komponenttien stoikiometriakertoimet. Potenssiin korotus seuraa siitä, että komponentin A:n todennäköisyys osua tilavuuselementtiin kerran on suhteessa [A]:han. Jos tilavuuselementtiin pitää osua kaksi A-molekyyliä kerrallaan reaktiota varten, tämän todennäköisyys on ensimmäisen ja toisen elementtiin osumisen tulo, eli [A] kertaa [A], eli [A].


title: Kemiallinen tasapaino

text: K:n mittaamalla voi johtaa tasapainokonsentraatio toiselle reagenssille, kun toinen pitoisuus tiedetään.


title: Kemiallinen tasapaino

text:
Esimerkiksi ammoniakille stoikiometriakertoimet ovat 1 typelle, 3 vedylle ja 2 ammoniakille:
josta
missä K on vakio, kun olosuhteet (lämpötila, paine) pidetään samana.
Tasapainon paikkaa voi muuttaa muuttamalla lämpötilaa ja painetta.


title: Kemiallinen tasapaino

text: Kemiallinen tasapaino on äärimmäisen tärkeä elävän luonnon kemiassa, koska sen takia puskuriliuosten happamuus pysyy vakiona, esimerkkinä veri.


title: Arena Center

text: Arena Center on liikuntapalveluja tarjoava yritys, jonka perustivat entiset salibandyn pelaajat Jarmo Perttilä ja Heikki Vienola vuonna 1993. Päätoimialana on salibandykenttien tarjoaminen vastiketta vastaan erilaisille yhteisöille, mutta halleissa on myös mahdollista harrastaa futsalia (salijalkapallo), käsipalloa ja sulkapalloa. Lisäksi yritys toimii alal maahantuojana.


title: Arena Center

text: Vuonna 2003 Arena Centerillä oli lähes kolme miljoonaa liikunnallista käyntikertaa. Yrityksen toimitusjohtana toimii Tapanilan Erän miesten joukkueen valmennuksestakin tuttu Petteri Bergman.


title: Arena Center

text: Yrityksen toiminta alkoi 1993 Helsingin Vartiokylässä, jossa se vuokrasi yhtä salibandykenttää yhteisöjen käyttöön. Vuosien mittaan toiminta laajeni, ja syksyllä 1999 Arena Center toimi neljässä toimipisteessä kenttien kokonaismäärän ollessa 28. Samana vuonna yritys kuitenkin joutui sulkemaan kaksi toimipistettään, ja maaliskuuhun 2002 asti yritys toimi kahdessa pisteessä, Tapiolassa ja Ruskeasuolla. Maaliskuussa 2002 avattiin Myllypuron toimipiste, jonka yhteydessä toimii myös kuntokeskus ja keilahalli. Vajaa vuotta myöhemmin 8.1.2003 myös Hakaniemeen avattiin uusi toimipiste, jossa oli neljä salibandykenttää, yksi sählykenttä ja kuntokeskus. Nykyään toiminta pyörii kolmessa toimipisteessä, kun Tapiolan halli suljettiin 30.4.2004. Kenttiä kolmessa toimipisteessä on yhteensä 22 (16 salibandykenttää ja 6 pienempää sählykenttää).


title: Arena Center

text: Yrityksen liikevaihto oli vuonna 2009 4,7 miljoonaa ja henkilöstöä 48 henkeä.


title: Arena Center

text: Yrityksellä on toimipisteet Myllypurossa, Hakaniemessä sekä Ruskeasuolla.


title: Arthur de Gobineau

text: Joseph Arthur de Gobineau (14. heinäkuuta 1816 Ville-d’Avray, Ranska – 13. lokakuuta 1882 Torino, Italia) oli ranskalainen diplomaatti, kirjailija ja filosofi, joka tuli tunnetuksi valkoisen ylivallan kannattajana ja arjalaisen herrarodun teorian luojana ja joka vaikutti vahvasti muun muassa Saksan kansallissosialistien ajatteluun.


title: Arthur de Gobineau

text: Gobineau syntyi aristokraattiseen rojalistiperheeseen. Vuonna 1835 hän saapui Pariisiin, toimi vähäisissä pappisviroissa ja alkoi liikkua kirjallisissa piireissä. Hänellä oli hyvin kouluttautunut kielissä ja tunsi itämaista kulttuuria. Vuonna 1894 Gobineau työskenteli lyhyen aikaa Alexis de Tocquevillen sihteerinä tämän toimiessa ulkoministerinä. Sittemmin hän lähti diplomaattiuralle ja työskenteli Bernissä, Hannoverissa, Teheranissa, Rio de Janeirossa ja Tukholmassa.


title: Arthur de Gobineau

text: Gobineaun tunnetuin teos on "Essai sur l’inégalité des races humaines" (1853–1855), jossa hän esitti ajatuksensa valkoisen rodun ylemmyydestä ja otti käyttöön termin ”arjalainen”, jolla hän tarkoitti varsinkin pohjoiseurooppalaisia kansoja, joita hän piti samalla nimellä tunnettujen muinaisten intialaisten kansojen sukulaisina. Gobineaun mukaan rotujen sekoittuminen johtaisi korruptioon ja moraalikatoon. Hän ei kuitenkaan itse ollut kiinnostunut rasististen poliittisten ohjelmien luomisesta vaan ihmisen sosiaalisen elämän tieteellisestä tutkimuksesta.


title: Arthur de Gobineau

text: Gobineau päätyi käsitykseen, että rotu loi kulttuurin, ja väitti, että kolmen ihmisrodun – "mustan", "valkoisen" ja "keltaisen" – väliset eroavuudet muodostivat luonnolliset rajat ja että rotujen sekoittuminen johtaisi kaaokseen. Näistä kolmesta rodusta mustat olivat Gobineaun mukaan fyysisesti hyvin vahvoja, mutta kykenemättömiä älylliseen ajatteluun. Hänen "keltaisiksi" nimittämänsä aasialaiset olivat hänen mukaansa fyysisesti ja älyllisesti siltä väliltä, mutta hänen mukaansa heille ominaista oli äärimmäisen voimakas materialismi, jonka teki heidät kykeneviksi joihinkin saavutuksiin.


title: Arthur de Gobineau

text: Valkoiset taas olivat Gobineaun mukaan kolmesta rodusta paras ja korkein, sillä vain valkoisilla oli kyky älylliseen ajatteluun, minkä lisäksi he olivat fyysisesti kauneimpia ja ainoita, joilla oli kyky luoda kauneutta. Gobineau kirjoitti, että kauneus, korkea älykkyys ja voimakkuus ovat alkujaan olleet vain valkoisten ominaisuuksia, ja sikäli kuin näitä myönteisiä ominaisuuksia esiintyy aasialaisilla ja mustilla, se voi vain olla seurausta aikojen kuluessa tapahtuneesta rotujen sekoittumisesta. Valkoinen rotu vuorostaan jakautui vielä kolmeen alaryhmään, joista pohjoinen rotu, joista hän käytti myös nimeä arjalaiset edustivat kaiken sen huipentumaa, mikä oli ominaista valkoiselle rodulle.


title: Arthur de Gobineau

text: Termi "arjalainen" ("jalo", "ylhäinen") oli peräisin hindulaisesta legendasta ja mytologiasta, jonka mukaan arjalaiset olivat joskus kaukaisessa muinaisuudessa valloittaneet Intian. Näiden myyttien katsotaan pohjautuvaan kansanomaiseen muistitietoon indoeurooppalaisten kansojen saapumisesta Intiaan. Termi on muodostettu indoiranilaisten kansojen omakielisestä nimestä "arya", ja tiettävästi vain indoiranilaiset olivat vanhastaan itse käyttäneet itsestään tätä nimitystä, mutta Gobineaun vaikutuksesta sitä alettiin käyttää hänen olettamastaan germaanisesta rodusta. Gobineau esitti rasistisen teorian, jonka mukaan "arjalaiset" eli lähinnä germaaniset kansat olivat ihmisistä parhaita ja heidän tuli hallita maailmaa.


title: Arthur de Gobineau

text: Suurta huomiota oli 1800-luvulla saanut osakseen orientialistien kuten William Jonesin havainto, että sellaiset näennäisesti täysin erilaiset kielet kuten englanti, latina, kreikka, venäjä ja useimmat muut Euroopan kielet sekä kurdi, farsi, sanskrit ja hindi olivat kaikki sukua toisilleen ja kuuluvat samaan indoeurooppalaiseen kielikuntaan, johon kuuluvia kieliä puhutaan Euraasiassa laajalla, Irlannista Intiaan saakka ulottuvalla alueella. Vanhat hindulaiset arjalaisia sankareita käsittelevät tekstit kiinnostivat suuresti tutkijoita, jotka yrittivät jäljittää indoeurooppalaisten kansojen ja kielten alkuperää. Ennen Gobineauta kielitieteilijä Friedrich Max Müller oli käyttänyt indoeurooppalaisesta kielikunnasta nimitystä "arjalaiset kielet". Gobineau samasti kielikunnat rotuihin ja oletti erheellisesti, että indoeurooppalaiset kansat muodostaisivat, paitsi kielikunnan, myös oman rotunsa. Täten Euroopassa aluksi vain kielitieteilijöiden käyttämä termi "arjalaiset" tuli, ainakin osittain juuri Gobineaun vaikutuksesta, myöhemmin erityisesti natsien kielenkäytössä tarkoittamaan myös oletettua rotua.


title: Arthur de Gobineau

text: Gobineau kirjoitti esseessään: "Kielet, jotka nekään eivät ole saman arvoisia, vastaavat täydellisesti eri rotujen suhteellisia ansioita." Hindulaisten tekstien mukaan Intian korkeimmat kastit olivat arjalaisten jälkeläisiä, ja niiden mukaisesti Gobineau väitti, että hindujen kastilaitos alun perin kuvasti arjalaisten ihailtavaa päättäväisyyttä verenperimänsä säilyttämiseksi sen sekoittumatta rodullisesti alempiarvoisten, voitettujen kansojen kanssa.


title: Arthur de Gobineau

text: Nykyaikaan saakka rodut Intiassa eivät kuitenkaan olleet säilyneet puhtaina, mikä Gobineaun mukaan johtui siitä, että suuri osa intialaisista oli välillä kääntynyt buddhalaisuuteen, joka hylkäsi kastijaon, ennen kuin uudelleen elpynyt hindulaisuus lopulta syrjäytti Intiasta buddhalaisuuden. Gobineaun mukaan buddhalaisuus samoin kuin islam olivat rappeutuneita uskontoja ja jokainen yhteiskunta, jossa jompikumpi niistä oli päässyt vallitsevaksi, oli selvästi hajoamistilassa.


title: Arthur de Gobineau

text: Gobineau uskoi, että valkoinen rotu oli alkujaan kotoisin joltakin alueelta Siperiasta, kun taas aasialaiset olivat peräisin Amerikoista ja mustat Afrikasta. Hänen mukaansa aasialaisten suuri lukumäärä olisi aikoinaan pakottanut valkoiset massamuuttoon, jolloin he olisivat lopulta päätyneet Eurooppaan, Lähi-itään ja Intiaan, ja että sekä Raamattu että arjalaisista valloittajista kertovat hindulaiset legendat pohjautuisivat tätä muinaista kansainvaellusta kuvanneisiin, kansan suussa säilyneisiin perimätietoihin. Hänen mukaansa valkoinen rotu oli kuitenkin jo varhain jakaantunut kolmeen alaryhmään, seemiläisiin, haamilaisiin ja jaafetilaisiin kansoihin, joita viimeksi mainitut hän samasti arjalaisten kanssa ja piti heitä valkoisista parhaimpina. Gobineau väitti, että arjalaiset olivat perustaneet maailman kaikki kymmenen suurta sivilisaatiota, joista yhdessäkään esimerkiksi musta rotu ei ollut toiminut alkuunpanijana. Vain sekoittuessaan muihin rotuihin saattoivat hänen mukaansa mustatkin päästä osalliksi sivilisaatiosta. Samoin oli hänen mukaansa keltaisenkin rodun laita. Katsoen itse polveutuvansa frankeista Gobineau luokitteli germaaniset kansat Euroopan arjalaisiksi.


title: Arthur de Gobineau

text: Paitsi Eurooppaan, arjalaiset olivat hänen mukaansa levittäytyneet myös Intiaan ja Persiaan. Hän uskoi, että keskiaikainen persialainen runous sisälsi täysin luotettavia tietoja historiallisista tapahtumista. Kun lisäksi hänen mukaansa persialaiset naiset olivat maailman kauneimpia, hän piti näitä todisteena, että persialaiset olivat alkujaan arjalaisia, mutta olivat myöhemmin onnettomuudekseen sekaantuneet seemiläisten arabien kanssa. Samaan tapaan hänen mukaansa Kaakkois-Aasiassa mustat ja aasialaiset olivat risteytyneet keskenään muodostaen malaijirodun. Etelä- ja Itä-Euroopan, Lähi-idän, Keski-Aasian ja Pohjois-Afrikan kansoja hän piti rotujen sekoituksena.


title: Arthur de Gobineau

text:
Myöhemmissä kirjoituksissaan Gobineau käytti termiä "arjalainen" vain olettamastaan "germaanisesta rodusta".
Gobineau kuvasi arjalaiset fyysisesti erittäin kauniiksi ja suurikokoisiksi, hyvin älykkäiksi ja voimakkaiksi ja väitti heillä olevan uskomattoman paljon tarmoa, suurta luovuutta taiteissa ja että he olivat mieltyneet sotaan.


title: Arthur de Gobineau

text: Gobineaun mukaan oli jopa kyseenalaista, polveutuivatko valkoinen, keltainen ja musta rotu alun perinkään samoista yhteisistä esivanhemmista. Hän ei ollut perehtynyt sen enempää teologiaan kuin aikansa luonnontieteeseenkän, mutta kun hän kirjoitti ennen kuin evoluutioteoria tuli yleisesti tunnetuiksi, hän piti Raamattua todenmukaisena kertomuksena ihmiskunnan muinaishistoriasta. Esseessään "An Essay on the Inequality of the Human Races" hän lopulta hyväksyi vallitsevan kristillisen opin, että kaikki ihmiset polveutuivat yhteisistä esivanhemmista, Aatamista ja Eevasta. Mutta hän väitti, ettei mikään todistanut, että varhaisimmissa Aatamin jälkeläisten sukuluetteloissa värilliset rodut luettiin ihmissukuun kuuluviksi, vaikka toisaalta myönsikin, että kyky tuottaa lisääntymiskykyisiä jälkeläisiä oli hyvä tuntomerkki sille, mitkä elävät olennot kuuluvat samaan lajiin.


title: Arthur de Gobineau

text: Gobineau uskoi, että valkoinen rotu oli muihin rotuihin verrattuna ylivertainen korkeakulttuurien luomisessa ja järjestyneen hallituksen ylläpidossa. Amerikkalainen historioitsija Geoffrey Field tulkitsi Gobineaun "Essai" -teoksen, joka oli kirjoitettu vuosien 1848–1849 vallankumousten jälkeen, eräänlaiseksi muistokirjoitukseksi Euroopan vanhalle aristokraattiselle yhteiskuntajärjestykselle, joka kunnioitti hierarkiaa, kunkin henkilön yhteiskunnallista asemaa ja sukulinjoja. Muita rotuja kauniimpana, älykkäämpänä ja luomiskykyisenä valkoinen rotu ja varsinkin sen arjalainen haara olisi ollut kulttuurin ja sivilisaation kantaja ja saanut aikaan menneisyyden suuret saavutukset. Mutta sivilisaatioprosessi olisi väistämättä johtanyt sen sekoittumiseen alempien rotujen kanssa, mikä aikojen kuluessa olisi johtanut jalon rodun heikentymiseen, niin että lähinnä vain aatelistossa oli enää arjalaisen rodun lähes puhdasverisiä edustajia. Tätä Gobineau piti historian paljastamana suurena ja väistämättömänä tragediana, josta hän katsoi oman aikansa olevan täynnä todisteita. Sellaisina hän piti aikansa vallankumouksia, egalitaristisia ja demokraattisia ihanteita, porvariston itsekästä materialismia ja aateliston voimattomuutta näiden haasteiden edessä. Ranska oli hänen mukaansa jo kulutettu loppuun ja Britannia hitaasti rappeutumassa, mutta kuten Michael Biddiss on osoittanut, Gobineau ei pitänyt korkeassa arvossa myöskään aikansa Preussia. Viimeisinä vuosinaan hän katsoi tämän rodullisen rappeutumisen kiihtyneen entisestään ja uskoi sen johtavan maailmanlaajuiseen kriisiin. Gobineau piti kuitenkin mahdollisina, että muina aikakausina sivilisaation kehitys oli ollut toisenlaista ja pohdiskelu mahdollisuutta, että muilla roduilla olisi joskus saattanut olla parhaat ominaisuudet. Eurooppalaista kulttuuria hän kuitenkin piti parhaana, mikä muinaisista kulttuureista oli jäljellä, ja ominaislaatunsa vuoksi elinkelpoisimpana aikansa kulttuureita. Gobineau tähdensi kirjoittavansa roduista, ei yksilöistä, ja että lahjakkaiden mustien tai aasialaisten yksilöiden olemassaolo ei kumonnut hänen väitettään mustan ja aasialaisen rodun yleisestä alemmuudesta. Gobineau kirjoitti:


title: Arthur de Gobineau

text: Gobineau väitti, että rotu oli kohtalo, ja julisti retorisesti:


title: Arthur de Gobineau

text: Edelleen hän kirjoitti, että missään ei maaperä ole hedelmällisempi ja ilmasto suotuisampi kuin eräissä Amerikan osissa. Siellä on joukottain suuria jokia, ja lahdet ja satamat ovat suuria, syviä ja erinomaisia, ja niitä on paljon. Arvokkaita metallejakin voidaan kaivaa lähes maan pinnasta. Gobineau piti sitä seikkaa, että Pohjois-Amerikan intiaanit eivät edullisista olosuhteistakaan huolimatta olleet onnistuneet luomaan eurooppalaiseen verratavaa kulttuuria, ilmeisenä todistuksena valkoisen rodun ylivertaisuudesta.


title: Arthur de Gobineau

text: Gobineaun keskeisin väite oli, että eurooppalainen kulttuuri oli levinnyt ensin Kreikasta Roomaan ja sieltä myöhemmin germaanisille ja muille nykyajan kansoille. Hänen mukaansa se periytyi viime kädessä kantaindoeurooppalaisilta, joista eräät antropologit olivat jo ennen Gobineauta käyttäneet nimitystä arjalaiset (), vaikka vain indoiranilaisten tiedetään käyttäneen itsestään tätä nimitystä. Näihin kuului useita ryhmiä, jotka kielen mukaan voitiin jakaa moniin alaryhmiin kuten keltteihin, slaaveihin ja germaaneihin.


title: Arthur de Gobineau

text: Monien muiden rasistien tavoin Gobineau uskoi, että ihmisen ulkonäkö ratkaisi, mitä hän tekee, toisin sanoen kauniit ihmiset tekisivät kaunista taidetta ja rumat ihmiset rumaa taidetta. Gobineaun teorialla oli myöhemmin suuri vaikutus Saksan kansallissosialistien käsityksiin taidehistoriasta. Heidän mukaansa eri kansojen kulttuuriset saavutukset olivat heidän rodullisen koostumuksensa tulosta – renessanssiajan suuret taiteilijat olivat kaikki pohjoismaista alkuperää ja heidän teoksensa kuvastivat heidän omaa ulkonäköään, kun taas modernin taiteen hirviömäisyydet vain kuvaavat niiden tekijöiden ulkomuotoa. Vuonna 1970 Gerhard Weinberg kuvaili heidän taidekäsitystään hieman kärjistäen niin, että sen mukaan Botticellin oli täytynyt olla yhtä hoikka kuin hänen kuuluisan Venuksensa, Rubensin yhtä pyylevä kuin hänen maalamiensa hahmojen ja Picassolla varmaankin oli kolme silmää.


title: Arthur de Gobineau

text: Vaikka Gobineau olikin ylpeä ranskalaisuudestaan, hän ei hyväksynyt Ranskan vallankumousta ja hän piti monia Ranskan kolmannen tasavallan aikaisia ilmiöitä "demokraattisen rappion" ilmentyminä, toisin sanoen seurauksina siitä sekasorrosta, joka seurasi, kun suuret kansanjoukot saivat poliittista valtaa. Tämän vuoksi Gobineau saikin aikansa Ranskassa eri tahoilta osakseen hyvin erilaisia arvioita. Gobineaun halveksunta alempia yhteiskuntaluokkia kohtaan käy ilmi hänen kirjeistään, joissa hän käytti suurista kansanjoukoista nimitystä "la boue" ("muta", "lieju").


title: Arthur de Gobineau

text: Alun perin Gobineau kirjoitti, että kun eurooppalainen kulttuuri on kehittynyt niin kuin se on, valkoisen rodun eri haarojen sekoittuminen on ollut sen väistämätön seuraus, joka johtaa enenevään kaaokseen. Toisaalta vaikka hän pitikin valkoisia roduista kauneimpana, hän uskoi, että aasialaisilla ja mustilla naisilla oli suunnaton seksuaalinen vetovoima valkoisiin miehiin (sitä vastoin syistä, joita hän ei koskaan ilmaissut, hän ei uskonut aasialaisilla ja mustilla miehillä olevan vastaavaa vetovoimaa valkoisiin naisiin.) Tästä hänen mukaansa seurasi, että kaikkialla, missä valkoiset joutuivat läheisiin tekemisiin aasialaisten ja afrikkalaisten kanssa, tuloksena oli rotujen sekoittumista.


title: Arthur de Gobineau

text: Gobineaun mukaan Ranskan taloudellinen sekasorto johtui suurelta osin rotujen sekaantumisesta. "Essai"-teoksensa lopussa hän ennusti, että "aasialainen" Venäjän keisarikunta tulisi pian Euroopan johtavaksi vallaksi, mutta että se menettäisi myöhemmin ylivalta-asemansa Kiinalle, sitten kun tämä on nykyaikaistunut, ja että lopulta kiinalaiset valloittaisivat Euroopan. Gobineau varoittu Tocquevilleä "suuresta halusta avata Kiina", sillä ranskalaisten olisi hänen mukaan pitänyt "pohtia huolellisemmin sellaisen veljeilyn seurauksia. Ranskalaisilta arvostelijoilta "Essai" sai enimmäkseen kielteisiä arviointeja, mitä Gobineau piti todisteena rotuteorioidensa oikeellisuudesta kirjoittaen: "...ranskalaiset, jotka ovat aina valmiita heittämään minkä tahansa tuleen – sananmukaisesti – ja jotka eivät kunnioita mitään sen enempää uskonnossa kuin politiikassakaan, ovat aina olleet maailman suurimpia pelkureita tieteellisissä asioissa." Myöhemmin nähdessään brittiläisen ja amerikkalaisen kulttuurin leviävän entistä laajemmalle sekä Saksan nousun hän muutti mieltään ja alkoi uskoa, että valkoinen rotu olisi pelastettavissa. Saksalaissyntyinen amerikkalainen historioitsija George Mosse on väittänyt, että Gobineau projisoi kaikki Ranskan keski- ja työväenluokkaan kohdistuvat epäluulonsa aasialaisiin ja mustiin. Davies teki Mossen päätelmistä yhteenvedon, jonka mukaan Gobineaun kuvailema itseriittoinen, materialistinen itämaalainen kuvasti todellisuudessa kapitalismin vastustajan käsitystä Ranskan rahanhimoisesta keskiluokasta, kun taas hänen kuvittelemansa "aistillinen, älytön ja väkivaltainen neekeri" oli aristokraatin mielessään luoma irvikuva Ranskan köyhälistöstä. Kirjoittaessaan Ranskan talonpoikaisväestöstä Gobineau tyypillisesti korosti monissa anekdooteissaan, joiden hän väitti perustuvan omakohtaiseen kokemukseensa, että ranskalaiset maanviljelijät olivat karkeaa, raakaa väkeä, joka ei kyennyt oppimaan eikä ajattelemaan muutoin kuin kaikkein alkeellisimalla tasolla. Amerikkalainen tutkija Michelle Wrigth panikin merkille, että Gobineaun käsitys Ranskan maalaisväestöstä oli hyvin samankaltainen kuin hänen käsityksensä mustasta rodusta.


title: Arthur de Gobineau

text:
Gobineaun rotuteoriat saivat osakseen ankaraa arvostelua jo hänen omana aikanaan. Esimerkiksi kun Alexis de Tocqueville oli lukenut "Essai" -teoksen, hän kiinnitti huomiota väitteeseen, että eurooppalaisista vain saksalaiset olisivat kyllin lahjakkaita, jotta abstrakti totuus voisi käytännöllisistä seurauksistaan riippumattakin tehdä heihin vaikutuksen. Hän huolestuikin siitä mahdollisuudesta, että Gobineaun teoriat saattaisivat tulla Saksassa hyvin suosituksi ja että ennen pitkää ne vaikuttaisivat Saksan ja Ranskan välisiin suhteisiin. Hän myös kysyi Gobineaulta:
Myöhemmin brittiläinen sinologi Arnold Rowbotham kirjoitti, että Gobineaulle arjalaisen rodun ylivoimaisuus oli täysin "amoraalista ylivoimaisuutta", sillä Gobineaun arjalaisille sankareille "voima oli oikeutta". Gobineau kirjoittikin, että alkuperäiset, puhdasrotuiset arjalaiset olivat tehneet mitä halusivat, sillä he olivat kaikkia muita korkeampia eikä heitä koskenut mikään ulkoinen moraali. Rowbotham kirjoitti sittemmin Gobineaun arjalaisteorioista, että jos ne riisutaan rotumystiikastaan, ne tekevät voimasta hyveen ja jopa välttämättömyyden ja että jos niistä tehdään loogiset päätelmät, ne merkitsisivät paluuta barbariaan, sillä Gobineaun teorioista seurasi ainakin implisiittisesti, että kaikki sivistyneet tavat ovat epäarjalaisia tai ainakin rotujen sekoittumisen tulosta.


title: Arthur de Gobineau

text: Jo 1600-luvulla Henri de Noulainvilliers oli väittänyt, että Ranskan aatelisto polveutui germaanisista frankeista, jotka 400-luvulla valtasivat Gallian, kun taas Ranskan talonpoikaisväestö ja kolmas sääty polveutuivat maassa ennestään asuneista gallialaisista. Tämä käsitys tuli sittemmin suosituksi Ranskan vallankumouksen aikana, jolloin sitä käytettiin yhtenä perusteluna sille, miksi valta maassa oli palautettava "alkuperäisväestölle", toisin sanoen kolmannelle säädylle. Myös Gobineau hyväksy tämän teorian eri säätyjen alkuperästä, mutta teki siitä päinvastaiset poliittiset johtopäätökset. Hänen mukaansa ainoa korkeakulttuuri, joka Galliassa koskaan oli vallinnut, oli peräisin Roomasta, ja Rooman samoin kuin Kreikankin suuruuden olivat alun perin saaneet aikaan Pohjois-Euroopasta etelään vaeltaneet germaaniset siirtolaiset, joiden verenperemä oli myöhemmin kuitenkin vähitellen "laimennut", mikä oli johtanut myös kulttuuriseen rappioon. Gobineau itse uskoi polveutuvansa viikingeistä.


title: Arthur de Gobineau

text: Kanadalainen teologi Alan T. Davies on väittänyt, että "ancien régime"n aikana Ranskaa luonnehtivat äärimmäisen jyrkät yhteiskunnalliset erot ja että toisin kuin Britanniassa, jossa aristokratia oli avoin, sillä ihmisiä jatkuvasti aateloitiin, Ranskan aatelisto oli kehittynyt omaksi suljetuksi "kastikseen." Sen sijaan, että Britanniassa vallitsi tietty brittiläinen yhteishenki, joka yhdisti eri yhteiskuntaluokat, Ranskan aatelisto tosiaan piti kolmatta säätyä biologisestikin itsestään poikkevana ja alempiarvoisena. Kun Gobineau itse oli syntynyt sen jälkeen, kun Ranskan vallankumous oli tuhonnut hänen ihannoimansa "ancien régime"n, hän suhtautui tulevaisuuteen hyvin pessimistisesti. Davies kuvasi Gobineaun henkilöksi, joka oli äärimmäisen "vieraantunut" siitä yhteiskunnasta ja aikakaudesta, jossa hän eli, ja kirjoitti, että kun Gobineau toistuvasti ennusti eurooppalaisen kulttuurin tuhoutuvan sen vuoksi, ettei eurooppalaisissa enää ollut riittävästi arjalaista verta, tämä osoitti, että Gobineau olisi nähnyt eurooppalaisen kulttuurin tuhoutuvan kokonaan kuin kehittyvän hänelle vastenmieliseen suuntaan. Gobineaun mukaan Ranskan vallankumous oli tuhonnut Ranskan suuruuden rodullisen perustan syrjäyttämällä ja monessa tapauksessa surmaamallakin aristokratian, ja täten se oli pannut alulle pitkällisen, vastustamattoman rappeutumiskehityksen, joka saattoi päättyä vain eurooppalaisen kulttuurin täydelliseen tuhoon. Hänen mukaansa teollinen vallankumous täydensi sen, minkä Ranskan vallankumous oli aloittanut, ja niinpä hän piti teollistumista ja kaupungistumista Euroopalle suurena onnettomuutena. Gobineau ei ollut sosialisti, mutta hän vihasi syvästi kapitalismia, joka teki köyhillekin mahdolliseksi omien kykyjensä turvin rikastua ja nousta yhteiskunnallisella asteikolla, mikä oli turmiollista kaikelle, mihin Gobineau uskoi. Davies kirjoitti Gobineausta:


title: Arthur de Gobineau

text: Kaiken kaikkiaan Gobineau suhtautui tulevaisuuteen hyvin pessimistisesti.


title: Arthur de Gobineau

text: Vastoin yleistä luuloa Gobineau ei suhtautunut juutalaisiin erityisen kielteisesti. Heidät he mainitsi teoksessaan vain harvoja kertoja, mutta silloin yleensä myönteiseen tai jopa ihailevaan sävyyn. Gobineau piti heitä ihailtavana esimerkkinä kansasta, joka oli välttynyt rotujen sekoitukselta. Toisaalta Euroopassa he kuitenkin olivat vieras rotu ja sellaisena samalla myös ainakin potentiaalinen uhka arjalaiselle Euroopalle. Vaikka Gobineau ei siis ollutkaan suoranaisesti antisemiitti, hänen teoksiaan tulkittiin myöhemmin väärin ja niitä käytettiin juutalaisvastaisen politiikan perusteluna.


title: Arthur de Gobineau

text: Suomalaiset Gobineau luki uralilaisen kielensä vuoksi muista pohjoismaalaisista poikkeavaksi alemmaksi sekoittumaroduksi. Niinpä suomalaiset olivat Gobineaun mukaan ”rumia, laiskoja ja puhtaaseen keltaiseen rotuun kuuluvia”. Gobineau ei tuntenut suomalaisten ulkonäköä, ja muiltakin osin Gobineaun tietämys suomalaisten osalta sisälsi mittavia aukkoja, sekä virheellisiä teorioita kuten geeni- ja kieliperimän tulkitsemisen samaksi asiaksi. Gobineaun rotujärjestelmässä suomalaiset olivat ”pohjoisen neekereitä”, sisäsyntyisesti orjamielisiä. Eurooppalainen rahvas oli Gobineaun mukaan syntynyt etelässä sekoittumisesta ”neekereihin” ja pohjoisessa sekoittumisesta ”suomalaisiin”.


title: Arthur de Gobineau

text: Gobineau väitti, että Kiinan vanhan kulttuurin oli luonut joukko Intiasta saapueita arjalaisia valloittajia, jotka olisivat alistaneet valtansa alle maan alkuperäisen malaijilaisen väestön. Vaikka Gobineau oli lukenut lähes kaiken, mitä Kiinasta oli hänen aikaansa mennessä ranskaksi kirjoitettu, hän uskoi että kiinalainen kulttuuri oli saanut alkunsa Etelä-Kiinassa, johon Intiasta tulleet arjalaiset valloittajat olisivat ensin saapuneet, vaikka kaikki kiinalaiset lähteet pitävät Pohjois-Kiinassa sijaitsevaa Keltaisenjoen laaksoa Kiinan kulttuurin kehtona.


title: Arthur de Gobineau

text: Gobineaun mukaan arjalaiset maan valloittajina olivat muodostaneet yläluokan, joka hallitsi maata "maskuliinisin, ei feminiinisin" ottein. Tämä johti "rauhanomaiseen despotismiin", joka hyvin sopi maahan, jossa malaijilaiset alamaiset olivat orjina ja jossa voitiin hyötyä "säännöllisen ja koordinoidun valtiojärjestelmän eduista", kun hallitseva luokka oli kiinnostunut vain aineellisesta hyvinvoinnista. Gobineaun mukaan muinaiset kiinalaiset olivat tosin arjalaisen yläluokkansa johdolla päässeet merkittäviin saavutuksiin, mutta lopulta tämä yläluokka oli kuitenkin sekoittunut "keltaiseen" enemmistöön, minkä vuoksi kiinalaiset eivät enää pitkään aikaan olleet edistyneet. Hänen mukaansa ratkaiseva käännekohta Kiinassa oli ollut vuosi 246 eKr. kun Shi Huang Ti, "ensimmäinen keisari", yhdisti kaikki kiinalaiset valtiot yhdeksi ainoaksi. Hänen mukaansa Shi Huang Ti hävitti muinaisten arjalaisten valloittajien perustaman feodaalisen järjestelmän ja perusti tilalle "keisarillisen hallinnon", joka teki lopun arjalaisesta yläluokasta, ja samalla hänen mukaansa arjalaisten henkilökohtainen omanarvontunto ja sen mukainen mielenlaatu hävisivät Kiinasta lopullisesti "keltaisen tyypin" tieltä. Tämän myötä kiinalaisista oli Gobineaun mukaan tullut "staattinen", paikoilleen jähmettynyt kansa, joka ei ollut vuoden 246 eKr. jälkeen saanut aikaan mitään merkittävää. Lisäksi hän väitti, että kiinalaiset olivat perustavalla tavalla materialistinen kansa, jolta puuttui kaikki henkisyys. Vastakohta kiinalaisen "oppineen herramiehen" ihanteen ja sotilaiden Kiinassa osakseen saaman vähäisen arvonannon välillä oli hänen mukaansa selvä osoitus kiinalaisten materialistisesta suuntautumisesta. Sen sijaan arjalaiset olivat hänen mukaansa ennen kaikkia sotureita, mikä hänen mukaansa selitti sen korkean arvoaseman, jota sotilaat Euroopassa nauttivat. Gobineau kirjoitti valitellen, että materialisminsa vuoksi kiinalaisille onnellisuus merkitsi vain, että ruokaa oli riittävästi hengissä pysymiseksi ja että vaatteita oli riittävästi julkisen alastomuuden välttämiseksi. Häne ei uskonut painovapauteen vaan katsoi, että valtion piti valvoa suuria kansanjoukkoa, mutta hänen mukaansa Kiinaan painovapaus kyllä sopi, koska kiinalaisten "puhtaasti utilitaristinen" luonne merkitsi, että toisin kuin lännessä, Kiinassa kukaan ei ollut valmis taistelemaan ja kuolemaan minkään aatteen puolesta. Hän kirjoitti yös, että niin kauan kuin Kiinan väestön toimeentulo on riittävästi turvattu, kukaan kiinalainen ei suostuisi uhmaamaan poliisin patukkaa minkään poliittisen ihanteen suuremman kunnian vuoksi.


title: Arthur de Gobineau

text: Samassa yhteydessä Gobineau väitti, että kiinalaisesta kulttuurista puuttui kauneus ja arvokkuus, että kiinalaisilta puuttuivat muut kuin vaatimattomimpaan fyysiseen hyötyyn liittyvät tunteet ja että kiinalainen kungfutselaisuus oli "yhteenveto käytännöistä ja periaatteista, jotka suuresti muistuttivat niitä, joita Geneven moralistit ja heidän kasvatuskirjansa suosittelivat: taloudellisuudesta, kohtuullisuudesta, varovaisuudesta sekä kyvystä saavuttaa taloudellista voittoa ja välttyä tappioilta. Diplomaattisen uransa alkuvaiheessa Gobineau oli toiminut Sveitsissä, ja silloin hänelle kehittyi suoranainen viha Sveitsin keskiluokkaa, kalvinismia ja Sveitsin demokratiaa kohtaan, ja kun hän rinnasti kungfutselaisuuden arvot kalvinistien arvoihin, hän nimenomaisesti halusi osoittaa halveksuntansa molemmille. Gobineau piti kaikkea kiinalaista kirjallisuutta "lapsellisena", sillä hänen mukaansa kiinalaisilta puuttui se rikas mielivkuvitus, jonka ansiosta länsimaalaiset olivat kyenneet kirjoittamaan suuria romaaneja. Myös kiinalainen teatteri oli hänen mukaansa "latteaa" ja kiinalainen runous "naurettavaa". Hänen mukaansa kiinalaiset eivät kyenneet luomaan myöskään tiedettä, koska keltaisen rodun henki ei ollut syvällinen eikä sillä ollut sellaista sisäistä näkemystä, jolla se voisi saavuttaa "vain valkoiselle rodulle ominaisen tieteellisen ylivertaisuuden". Gobineau uskoikin, että Kiina oli länsimaille varottava esimerkki siitä, mihin "demokratia", jolla hän tarkoitti meritokratiaa, lopulta johtaisi. Koska Kiinan valtio oli pyrkinyt järjestämään kouluopetuksen suurille kansanjoukoille, mandariinien hallinto oli meritokraattinen, ja kun mandariiniksi saattoi päästä kuka tahansa lukutaitoinen mies suorittamalla tietyt tutkinnot, tämäkin kuvasti Gobineaun mukaan kiinalaisten rodullisesti "pysähtynyttä" luonnetta. Gobineaun mukaan paras hallitusmuoto oli ollut "Ancien régime"n aikaisessa Ranskassa, joka oli ollut perinnöllisen aateliston hallitsema järjestynyt, hierarkkinen yhteiskunta. Gobineau vastusti ankarasti klassista liberalismia, joka ihannoi meritokratiaa, ja hänen mukaansa Kiina oli varoitus siitä, mihin klassinen liberalismi lopulta johtaisi länsimaissakin. Hänen mukaansa arjalaisen yläluokan häivittäminen Qin-dynastian toimesta vuonna 246 eKr. oli täysin rinnastettavissa siihen, mikä Ranskassa oli tapahtunut suuren vallankumouksen vuonna 1789, jolloin uusi henki katsoi välttämättömäksi hävittää Ranskan vanhan aluejaon.


title: Arthur de Gobineau

text: Vuonna 1855 Gobineau jätti Pariisin, kun hänen nimitettiin yhden vuoden ajaksi Ranskan suurlähetystön ensimmäiseksi sihteeriksi Teheraniin, Persiaan (nykyiseen Iraniin). Myöhemmin Gobineau toimi Ranskan diplomaattiedustajana myös Frankfurtin vapaakaupungissa, Hannoverin kuningaskunnassa, Sveitsissä, brittiläisessä Newfoundlandin kruununsiirtomaasa sekä Brasiliassa. Kaikkia näitä paikkoja hän vihasi, kun taas Persia ja Kreikka olivat hänen ainoat asemapaikkansa, joihin hän oli mieltynyt. Näissäkin maissa häntä kiehtoi vain niiden loistava muinaishistoria; sen sijaan hänen omana aikanaan molemmat maat olivat hänen mukaansa syvässä alennustilassa. Persian ja Kreikan historialla oli ollut keskeinen osa hänen "Essai"-teoksessaan, ja hän halusi itse nähdä molemmat maat. Gobineaun tehtävänä oli estää Venäjää laajentamasta vaikutuspiiriään Persiaan, mutta hän kirjoitti kyynisesti: "Jos persialaiset...liittoutuvat läntisten valtojen kanssa, he marssivat Venäjää vastaan aamulla, Venäjä voittaa heidät puolenpäivän aikaan ja illalla he ovat Venäjän liittolaisia." Gobineaun virkavelvollisuudet olivat sen verran vähäiset, että ne jättivät hänelle runsaasti aikaa perehtyä muinaisiin nuolenpääteksteihin ja opetella farsia. Hän oppikin puhumaan murteellista persiaa, joka teki hänelle mahdolliseksi keskustella persialaisten kanssa, joskaan ei kovin sujuvasti. Vaikka hän muutoin ihailikin persialaisia, häntä järkytti se, että nämä eivät jakaneet hänen käsitystään rotujen eriarvoisuudesta vaan pitivät mustiakin vertaisinaan. Lisäksi hän arvosteli persialaista yhteiskuntaa siitä, että se oli liian "demokraattinen". Brittiläinen orientalisti Robert Irwin huomautti tähän, ettei kukaan muu kuin Gobineau olisi voinut pitää 1850-luvun Qajarin Irania "liian demokraattisena", sillä se oli absoluuttinen monarkia, jossa shaahi Naser al-Dinin valtaa ei ollut millään tavalla rajoitettu.


title: Arthur de Gobineau

text: Gobineau suhtautui epäilevästi Persian tulevaisuuden mahdollisuuksiinsa ja kirjoitti, että vaikka persialaiset olivatkin sukulaisuutensa vuoksi ranskalaisille läheisiä, hänen aikansa persialaiset olivat roistoja, mutta että sellaisiksi ranskalaisetkin ajan myötä tulisivat. Persiassa ei hänen mukaansa ollut tapahtunut mitään merkittävää sitten Herodotoksen päivien. Gobineau kirjoitti myös, että persialaisilla oli vain vähän mielenkiintoa kansallisiin asioihin ja että he suohtautuivat kaikkiin hallituksiin epäluuloisesti ja yrittivät esimerkiksi rikkoa shaahin lakeja niin paljon kuin mahdollista, mikä johti anarkkiseen invidualisimiin. Hänen mukaansa persialaiset olivat kyllä älykkäitä ja ymmärsivät omat etunsa ahtaasti käsitettyinä, mutta samalla myös parantumattomasti dekadentteja. Hän valitteli sitä, että shaahi Naser al-Din oli avoimesti korruptoitunut ja myi hallituksen virkoja eniten tarjoavalle, eikä Riikinkukkovaltaistuin välittänyt siitä, oliko tarjouksen tekijä aristokraatti vai ei. Kuitenkin hän arvosti shiialaista islamia Persiaa koossa pitävänä tekijänä: "Tämä koko maa... on Jumalan täysi idea. Raihnaisuus, vanha ikä, äärimmäinen korruptio, lyhyesti sanottuna kuolema, on läsnä kaikkialla sen instituutioissa, tavoissa ja luonteessa, mutta tämä jatkuva, kiehtova huolenpito siitä, mikö on pyhää, yksinkertaisesti aateloi kaiken tämän raunion."


title: Arthur de Gobineau

text: Gobineaun mukaan Persia oli maa vaikka tulevaisuutta, ja sen kohtalona oli tulla ennemmin tai myöhemmin länsimaiden valloittamaksi, millä kuitenkin olisi traagiset seuraukset länsimaille itselleen, sillä kauniit persialaiset naiset kiehtoisivat länsimaisia miehinä siinä määrin, että seurauksena olisi lisää rotujen sekoittumista, mikä entisestäänkin rappeuttaisi länsimaita. Kuitenkin Gobineau haltioitui muinaisesta Persiasta ja piti Akhaimenidien Persiaa suurena ja kunniakkaana arjalaisena kulttuurina, joka surullista kylläkin oli hävinnyt, mutta josta hän suuresti kiinnostui loppuiäkseen. Gobineau vieraili mielellään akhaimenidien aikaisilla raunoilla, sillä hänen mielensä oli perustavalla tavalla luonteeltaan menneisyyteen katsova, ja hän mieluummin ajatteli menneitä kunnian päiviä kuin synkkää nykypäivää ja vielä ankeampaa tulevaisuutta. Gobineaun Persiassa viettämä aika antoi aiheen kahdelle kirjalle: "Mémoire sur l'etat social de la Perse actuelle" ("Muistio nykyisen Persian yhteiskunnallisesta tilasta", 1858) and "Trois ans en Asie" ("Kolme vuotta Aasiassa", 1859). Oman aikansa Persiasta Gobineau ei kirjoittanut kovin mairittelevaan sävyyn, ja hän kirjoittikin Prokesch-Osten -julkaisuun, ettei ollut olemassa mitään "persialaista rotua", sillä persialaiset olivat sekoittuneet ties mihin vieraisiin kansoihin, mutta hän rakasti muinaista Persiaa suurena arjalaisena kulttuurina "par excellence", ja häntä kiinnosti se tosiasia, että jo maan omakielinen nimi Iran merkitsee persian kielessä "arjalaisten maata". Kirjoittaessaan Persiasta Gobineau oli vähemmän eurosentristinen kuin voisi kuvitella, sillä hän uskoi, että eurooppalaisen kulttuurin alkuperä voitiin jäljettää Persiaan, ja hän arvosteli länsimaisia oppineista heidän "kollektiivisesta turhamaisuudestaan", kun he eivät kyenneet myöntämään länsimaiden "suunnatonta" velkaa Persialle.


title: Arthur de Gobineau

text: Gobineau kirjoitti myös aikansa Kreikkaa käsittelevän teoksen "To the Kingdom of the Greeks in the end of the 19th century".


title: Arthur de Gobineau

text: Vuonna 1864 Gobineau nimitettiin Ranskan lähettilääksi Kreikkaan. Asuessaan Ateenassa, joka oli Teheranin ohella hänen asemapaikoistaan, jossa hän viihtyi, hän kirjoitti runoutta ja tutkiskeli kuvanveistotaidetta silloin, kun hän ei matkustellut Ernest Renanin kanssa Kreikan maaseudulla etsimässä raunioita. Gobineau kosiskeli Ateenassa kahta sisarusta, Zoé ja Marika Dragoumista, joista molemmista tuli hänen rakastajattariaan, edellisestä myös elinikäinen kirjeenvaihtotoveri. Mutta niin innoissaan kun hän olikin antiikin Kreikasta, oman aikansa Kreikkaan hän suhtautui vähemmän kunnioittavasti ja kirjoitti, että rotujen sekoittumisen vuoksi Kreikan kansa oli menettänyt arjalaisen verensä, joka oli saanut aikaan Kreikan kunniateot, ja että myöhemmin kreikkalaisista oli tullut arabien, turkkilaisten, serbien ja albanialaisten muodostama sekakansa. Gobineau oli kiitollinen Itävallan entiselle ulkoministeri Klemens von Metternichille siitä, että tämä oli Kreikan itsenäisyyssodan aikana vastustanut Kreikan itsenäistymistä, sillä hänen mukaansa maa oli täysin sekasortoisessa tilassa, ja vuonna 1867 se oli vielä syvemmässä alennustilassa ja anarkian vallassa kuin se oli ollut vuonna 1817 ennen vapaussotaa. Gobineaun mukaan ainoa ero kreikkalaisten ja turkkilaisten välillä oli, että edelliset olivat ortodoksisia kristittyjä, jälkimmäiset muslimeja, mutta muutoin molemmat keskenään sotivat kansat olivat samalla tasolla, koska ne kuuluivat samaan roturyhmään. Kreikka oli raskaasti velkaantunut maa ja alinomaa vararikon partaalla, mikä Gobineaun mukaan oli seurausta demokratiasta. Gobineaun mukaan oli valitettavaa, että kreikkalaisilla oli tanskalainen kuningas mutta ei aatelistoa, ja hänen mukaansa kaikki kreikkalaiset poliitikot olivat korruptoituneita, epäpäteviä ja itsekkäitä. Hänen vertasi Kreikan vaalejakin sisällissotaan, sillä kreikkalaiset poliitikot värväsivät joutoväkeä pelottelemaan kilpailijoidensa kannattajia, mikä johti usein verisiin katutappeluihin eri poliitikkojen kannattajien välillä. Pariisiin lähettämässään raportissa hän kirjoitti, että Kreikan valtiojärjestys oli osuvin mahdollinen edustuksellisen hallitustavan irvikuva. Gobineau ei juuri arvostanut kuningas Yrjö I:tä vaan piti tätä mitättömänä hallitsijana, joka ei kyennyt pitämään puoliaan Kreikan poliittisen sekasorron vallitessa. Hän tekikin Kreikan poliittisista oloista sellaisen yhteenvedon, että niin kansa kuin sen kiinnostuksen kohteetkin olivat joutavia ja kaikki oli vähäpätöistä paitsi se ylenkatse, jonka se olisi ansainnut.


title: Arthur de Gobineau

text:
Itse asiassa Kreikka ei ollut vuonna 1832 saavuttanut täydellistä itsenäisyyttä, vaan se oli Britannian, Ranskan ja Venäjän yhteinen protektoraatti, ja näin ollen näiden maiden lähettiläillä Ateenassa oli periaatteessa oikeus kumota mikä tahansa Kreikan parlamentin päätös. Gobineau kuitenkin toistuvasti neuvoi Ranskaa olemaan käyttämättä tätä valtaa, sillä hänen mukaansa Kreikka oli "surullinen ja elävä todiste eurooppalaisten typeryydestä ja omahyväisyydestä. Hänen mukaansa brittien yritys tuoda heidän omansa kaltainen demokratia Kreikkaan saattoi johtaa vain "barbaarisen maan täydelliseen hajoamiseen", kun taas ranskalaiset olivat syyllistyneet "voltairelaisuuden typerimmän muodon" alkuunpanemiseen Kreikassa. Itämaisen kysymyksen osalta Gobineau neuvoi Ranskaa vastustamaan Kreikan laajenemispyrkimyksiä ("Megali idea"), sillä kreikkalaiset tuskin olisivat pystyneet luomaan uutta suurvaltaa Osmanien valtakunnan tilalle, mutta jos tämän valtakunta kuitenkin olisi joutunut väistymään laajentuneen Kreikan tieltä, asiasta hyötyisi vain Venäjä. Gobineau antoi Ranskan hallitukselle seuraavan neuvon:
Keväällä 1866 kristityt kreikkalaiset kapinoivat Osmanien valtakuntaa vastaan Kreetassa, ja kolme heidän edustajaansa saapui Ateenaan pyytämään Gobineaun välityksellä Ranskalta tukea kapinalleen sanoen, että tunnetusti Ranska oli pienten kansojen oikeuksien ja oikeudenmukaisuuden esitaistelija. Kun Ranska samaan aikaan kävi sotaa Meksikosa, Gobineau ilmoitti Napoleon III:n puolesta kreetalaisille, että he eivät voineet odottaa Ranskalta mitään tukea ja että he saivat itse vastata seurauksista uhmatessaan osmanien mahtia. Gobineau ei osoittanut mitään myötämielisyyttä kreikkalaisten pyrkimyksille vapauttaa osmanien vallan alla eläneet heimolaisensa, ja hän kirjoittikin ystävälleen Anton von Prokesch-Ostenille: "Se on yksi roskaväki toista vastaan." Gobineau nimitti kreetalaisten kapinaa "täydellisimmäksi valheiden, vallattomuuden ja röyhkeyden osoitukseksi, joka kolmeenkymmeneen vuoteen on nähty". Kapinan aikana nuori ranskalainen oppinut Gustave Flourens, joka tunnettiin vapaamielisten aatteiden intomielisenä kannattajana, oli liittynyt Kreetan kapinallisiin ja matkustanut Ateenaan taivuttaakseen Kreikan hallituksen antamaan tukensa kapinoitsijoille. Gobineau oli epäviisaasti näyttänyt Flourensille Pariisin diplomaattisia asiakirjoja, jotka osoittivat, että sen enmpää Ranskan kuin Kreikankaan hallitus ei ollut halukas uhmaamaan ottomaaneja tukemalla Kreetan kapinaa, minkä Flourens sitten paljasti lehdistölle. Gobineau sai Napoleon III:lta käsky vaientaa Flourens. Kun Flourens 28. toukokuuta 1868 piti puhetta vieraillessaan Kreikan kuningas Yrjö I:n luona, Gobineau keskeytti hänet, ja hänen johtamansa vartiosto vangitsi Glourensin, joka kahlittuna vietiin ranskalaisella sotalaivalla Marseilleen. Tapaus sai Ranskassa osakseen suurta huomiota ja kirjailija Victor Hugo tuomitsi Gobineaun menettelyn kirjoituksessa, joka julkaistiin "Le Tribute" -lehdessä 19. heinäkuuta 1868. Hugon mukaan Gobineau oli toiminut petollisella tavalla Kreikan vapauden puolesta taistellutta ranskalaista maanmiestään vastaan. Kun Ranskan yleinen mielipdekin tuomitsi Gobineaun menettelyn Ateenassa, hänet kutsuttiin pian takaisin Pariisiin.


title: Arthur de Gobineau

text: Gobineaun mukaan imperiumit olivat tuhoisia ne luoneelle ylivertaiselle rodulle, sillä ne johtivat vääjäämättä rotujen sekoittumiseen ja degeneraation. Niinpä vaikka hän kiinnittikin suuria toiveita Euroopan vallan laajenemiseen, hän ei kannattanut sellaisten kaupallisten imperiumien luomista, jotka johtaisivat monikulttuurisen ympäristön syntymiseen. Sen sijaan hän piti 1800-luvun lopun imperialismia eurooppalaiselle kulttuurille kohtalokkaana prosessina. Selittäessään Euroopan eri maiden etnografiaa hän viittasi jatkuvasti eurooppalaisten aikaisempiin imperiumeihin ja siihen, että ne olivat johtaneet ei-valkoisen väestön muuttoliikkeisiin Eurooppaan.


title: Arthur de Gobineau

text: Gobineaun mukaan sekoittunut väestö Espanjassa, suurimmassa osassa Ranskaa, Italiaa, Etelä-Saksaa, Sveitsiä ja Itävaltaa sekä paikoitellen Britanniassa oli Rooman, Kreikan ja osmanien valtakuntien aikaisen historiallisen kehityksen tulosta, nämä kun olivat tuoneet Afrikan ja Välimerenmaiden ei-arjalaista väestö Länsi- ja Pohjois-Eurooppaan. HÄn uskoi, että Iranin etelä- ja länsiosien sekä Espanjan ja Italian eteläosien väestö muodostui rotujen sekoittumisen seurauksena muodostuneesta rappeutuneesta rodusta, ja että koko Pohjois-Intian väestö oli "keltaista" (aasialaista) rotua. Gobineau suhtautui hyvin vihamielisesti slaavilaisiin kansoihin, varsinkin venäläisiin, joista hänen mukaansa oli Kultaisen Ordan aikana tullut puoliksi aasialainen kansa. Hän kuvasi slaaveja "pysähtyneeksi suoksi, jossa kaikki korkeammat kansalliset pyrkimykset muutaman tunnin voittokulun jälkeen saattoivat todeta olevansa häviöllä."


title: Arthur de Gobineau

text: Bahai-uskonnossa Gobineau tunnetaan henkilönä, jolla oli hallussaan ainoa täydellinen käsikirjoitus muinaisen Persian bábilaisuuden varhaishistoriasta. Sen oli kirjoittanut kašanilainen Hadži Mirza Džan, jonka Persian viranomaiset surmasivat noin vuonna 1852. Nykyään käsikirjoitusta säilytetään Ranskan kansalliskirjastossa Pariisissa.


title: Arthur de Gobineau

text: Gobineuaun ajattelusta saivat vaikutteita muiden muassa Richard Wagner, Friedrich Nietzsche ja Adolf Hitler. Myös Wagnerin ihailija, brittiläinen Houston Stewart Chamberlain etsi innoitusta ajatuksilleen Gobineaulta. Kannattajien parissa syntyi gobinismina tunnettu suuntaus.


title: Arthur de Gobineau

text: Gobineau kirjoitti kaunokirjallisuutta, historiateoksia ja kirjallisuuskritiikkiä. Romaaneista yleisesti tunnettu on "Les Pléiades" (1874). Hänen tutkielmansa "La Renaissance" (1877) sai osakseen aikalaisten suosiota. Kumpikin teos ilmensi hänen taantumuksellista aristokraattista politiikkaansa ja vihaansa demokratiaa kohtaan.


title: Saana Anttila

text: Saana Anttila (s. 10. helmikuuta 1982) ( nykyään Kallio) on Suomen Neito 2005. Anttila valittiin myös Miss Model of the Worldiksi 2003, ja hän oli samana vuonna Miss Suomi -kilpailun finaalissa sisarensa Jenni Anttilan kanssa.


title: Saana Anttila

text: Syksyllä 2006 Saana Anttila aloitti opinnot Poliisikoulussa. Hän on työskennellyt nuorempana konstaapelina Espoossa ja on nykyään rikostutkijana. Hänellä on kolme lasta.


title: Haukiputaan kirkko

text: Haukiputaan kirkko on Haukiputaan seurakunnan ainoa kirkko. Kirkko sijaitsee Haukiputaan kirkonkylässä Kiiminkijoen rantatörmällä. Nykyinen puinen kirkkorakennus on 1700-luvulta, mutta sitä on korjattu ja muutettu vuosisatojen kuluessa. Kirkkoon mahtuu noin 540 henkilöä. Haukiputaan kirkko ympäristöineen kuuluu Museoviraston valtakunnallisesti merkittävien rakennettujen kulttuuriympäristöjen luetteloon.


title: Haukiputaan kirkko

text: Haukiputaan ensimmäinen kirkko lienee rakennettu jo keskiajalla Kellon kylään. Tietoja ensimmäisen kirkon ulkoasusta tai tarkasta paikasta ei ole säilynyt, mutta Vatikaanin arkistossa on paavi Innocentius VIII:n kirje vuodelta 1488, jossa mainitaan Kellon anneksi. Iin emäseurakunnan kappeliksi Haukipudas muodostettiin 1630.


title: Haukiputaan kirkko

text: Haukiputaan toinen kirkko rakennettiin nykyisen kirkon paikalle noin 1640. Toinen kirkko oli tornillinen pitkäkirkko ja pienempi kuin nykyinen kirkko. Vanha kirkko oli kuvakirkko niin kuin nykyinenkin. Vanhan kirkon sisäseinien lautoja käytettiin nykyisen kirkon vesikaton ruodelautoina. Niissä olevat maalaukset on todettu olevan todennäköisesti 1600–luvun puolivälissä tehtyjä. Vanhan kirkon kuvittajana pidetään kirkkomaalari Christian Wilbrandtia. Vanhassa kirkossa oli myös joitain Lars Galleniuksen maalauksia. Sanonta ”Puttaalainen on korian kirkon poika” lienee siis peräisin jo vanhan kirkon ajalta. Kirkko rappeutui isonvihan ja pikkuvihan ryöstelyjen ja hävittämisen aikana niin, että vuonna 1759 pidetyssä katselmuksessa kirkko todettiin korjauskelvottomaksi. Kirkon kellotapuli oli tuhoutunut salaman aiheuttamassa tulipalossa kesällä 1700. Nykyisen kellotapulin rakensi jo vanhan kirkon aikana vuonna 1751 ylikiiminkiläinen Heikki Väänänen. Perimätiedon mukaan vanhaa kirkkoa käytettiin rakennustelineinä uutta kirkkoa rakennettaessa eli vanha kirkko on purettu vasta juuri ennen uuden kirkon valmistumista.


title: Haukiputaan kirkko

text: Kirkonrakentaja Matti Hongan suunnitteleman ulkoviisteisen ristikirkon rakennustyöt aloitettiin kevättalvella 1762. Kirkko rakennettiin toisen pohjalaisen kirkonrakentajan Jaakko Suonperän johdolla. Seinä- ja kattorakenteiden osalta kirkko oli valmis jo saman vuoden marraskuussa, jolloin Suonperä myös kuittasi palkkionsa. Haukiputaan kirkko oli Suonperän ensimmäinen kirkonrakennustyö. Uusi kirkko vihittiin käyttöön loppiaisena 1764. Nimekseen kirkko sai Ulrikan kirkko.